GREECE TODAY (EX SAVE ILEIA): ΕΞΑΠΑΤΗΣΗ ΤΩΝ ΠΟΛΙΤΩΝ ΓΙΑ ΤΗΝ ΑΠΟΣΥΡΣΗ\nΕΞΑΠΑΤΗΣΗ ΤΩΝ ΠΟΛΙΤΩΝ ΓΙΑ ΤΗΝ ΑΠΟΣΥΡΣΗ\nΟταν γίνεται ένα καλό έργο από μια κυβέρνηση, έρχεται η επόμενη για να το ακυρώσει.\nΚλασσικό παράδειγμα η ΑΠΟΣΥΡΣΗ των αυτοκινήτων.\nΚαι ενώ έχει υπογραφεί η ΚΥΑ, και ενώ έχουν ξεκινήσει οι αποσύρσεις, εμφανίζεται η νέα κυβέρνηση να ΑΚΥΡΩΝΕΙ αποφάσεις που αφορούν όλη την ελληνική κοινωνία.\nΕξαπατωνται οι πολίτες ή ευνοούνται? Μάλλον κλίνουμε προς τη δεύτερη άποψη κατά το http://www.makthes.gr/index.php?name=News&file=article&sid=46573\n"Στην εξαπάτηση 730.000 κατόχων παλαιών Ι.Χ. προέβη η κυβέρνηση του ΠΑΣΟΚ, ανακοινώνοντας αιφνιδιαστικά την κατάργηση του μέτρου της απόσυρσης. Ανέτρεψε επίσης τα επενδυτικά σχέδια χιλιάδων επιχειρηματιών του κλάδου των Ι.Χ. αυτοκινήτων, προκαλώντας σοβαρό πλήγμα στην αγορά οχημάτων. Για χαμένη ευκαιρία να βγουν στους ελληνικούς δρόμους ασφαλέστερα και καθαρότερα αυτοκίνητα κάνουν λόγο εκπρόσωποι της αγοράς αυτοκινήτου της Θεσσαλονίκης. "\nΤι δηλώνει αυτή η τόσο άστοχη απόφαση κατά την άποψη ενός αδαούς πολίτη?\nα. ΟΤΙ ΔΕΝ ΥΠΑΡΧΕΙ ΠΟΤΕ ΜΙΑ ΣΥΝΕΧΕΙΑ ΣΤΗΝ ΔΙΑΚΥΒΕΡΝΗΣΗ ΤΗΣ ΧΩΡΑΣ.\nΗ μια κυβέρνηση μπορεί να ακυρώνει τις αποφάσεις της προηγούμενης, να τις μετατρέπει, να τις απαξιώνει κατά το δοκούν.\nΟι πολίτες υφίστανται μονίμως τις "προσωπικές" κρίσεις & εκτιμήσεις του κάθε κυβερνόντος & υφίστανται τις συνέπειες ή τις ασυνέπειες δράσεως 300 ατόμων που ταλανίζουν τη χώρα.\nβ.ΟΤΙ Η ΝΕΑ ΚΥΒΕΡΝΗΣΗ ΑΓΝΟΕΙ ΤΑ ΟΦΕΛΗ ΤΗΣ ΑΠΟΣΥΡΣΗΣ ΟΧΗΜΑΤΩΝ ΠΑΛΑΙΑΣ ΤΕΧΝΟΛΟΓΙΑΣ.\nΣε όλη την Ευρώπη η απόσυρση παλαιών αυτοκινήτων αποτελεί την πλέον διαδεδομένη μέθοδο με στόχο την προστασία του περιβάλλοντος.\nΗ κα Μπιρμπίλη ΑΠΑΞΙΩΣΕ παντελώς την απομάκρυνση ρυπογόνων οχημάτων από τους δρόμους λέγοντας "Δεν είχε περιβαλλοντικό όφελος και είχε υψηλό κόστος"!!!\nΔηλαδή μας ενημέρωνει η νέα κυβέρνηση ότι δεν πρέπει να μας απασχολεί ότι σήμερα στους ελληνικούς δρόμους κυκλοφορούν 1,8 εκατ. οχήματα (περίπου το 36% του συνολικού στόλου) παλαιάς και ρυπογόνας τεχνολογίας. http://www.inews.gr/5/arnitiko-rekor-tis-elladas-stis-aposirseis-aftokiniton.htm\nΔηλαδή για τη κα Μπιρμπίλη απομάκρυνση -σύμφωνα με μελέτη του ΙΟΒΕ- παλαιών οχημάτων κατά 737 χιλιάδες ως το 2011 δεν αποτελεί περιβαλλοντικό όφελος?\nγ.ΟΤΙ Η ΝΕΑ ΚΥΒΕΡΝΗΣΗ ΑΓΝΟΕΙ ΟΤΙ Η ΑΠΟΣΥΡΣΗ ΑΠΟΤΕΛΕΙ ΔΙΕΞΟΔΟ ΑΠΟ ΤΗΝ ΟΙΚΟΝΟΜΙΚΗ ΚΡΙΣΗ ΓΙΑ ΤΙΣ ΑΥΤΟΚΙΝΗΤΟΒΙΟΜΗΧΑΝΙΕΣ. http://www.laosver.gr/news/local/19133.html\nΣυγκεκριμένα σύμφωνα με απάντηση του Επιτρόπου για τις Επιχειρήσεις και την Βιομηχανία κ. Φερχόιγκεν προς τον Ευρωβουλευτή της Νέας Δημοκρατίας Καθηγητή κ. Γιώργο Παπαστάμκο, τα μέτρα για την κινητροδότηση των αποσύρσεων παλαιάς τεχνολογίας αυτοκινήτων από την πλευρά της ζήτησης μπορούν να διαδραματίσουν σημαντικό ρόλο στην προώθηση της ανανέωσης των στόλων με θετικό αντίκτυπο για το περιβάλλον και την οικονομική κατάσταση της αυτοκινητοβιομηχανίας.\nΑντίθετα ο κος Παπακωνσταντίνου θεωρεί η απόσυρση δεν ενισχύει την ελληνική οικονομία καθώς δεν υπάρχει εγχώρια αυτοκινητοβιομηχανία ! Μάλλον ο κος ΠΑΠΑΚΩΝΣΤΑΝΤΙΝΟΥ δεν χρειάστηκε ποτέ να αγοράσει ΜΕΤΑΧΕΙΡΙΣΜΕΝΟ ΑΥΤΟΚΙΝΗΤΟ.\nΚανείς δεν έχει σκεφτεί & αναρωτηθεί τι απέγινε με τις εμπορίες μεταχειρισμένων αυτοκινητών μετά τις φορολογικές απαλλαγές του προηγούμενου καλοκαιριού.\nΚανείς δεν αναρωτήθηκε ΠΟΣΕΣ ΕΜΠΟΡΙΕΣ ΜΕΤΑΧΕΙΡΙΣΜΕΝΩΝ έκλεισαν, πόσοι άνθρωποι καταστράφηκαν & πόσοι εργαζόμενοι έμειναν άνεργοι.\nΚανείς από την κυβέρνηση δεν διανοήθηκε κάν να συμμεριστεί τις αγωνίες των εργαζομένων στο χώρο του μεταχειρισμένου αυτοκινήτου που περίμεναν τις αποσύρσεις για να κινηθεί η αγορά. Αλλά αυτά συμβαίνουν όταν ο μισθός σου ξεπερνά κατά πολύ τους μισθούς των δημοσίων υπαλλήλων ή των συνταξιούχων ή των χαμηλόμισθων των οποίων το βαλάντιο αρκεί μόνο για ένα μεταχειρισμένο σαραβαλάκι!\nδ. ΟΤΙ Η ΝΕΑ ΚΥΒΕΡΝΗΣΗ ΑΓΝΟΕΙ ΟΤΙ ΤΟ ΠΡΟΓΡΑΜΜΑ ΤΩΝ ΑΠΟΣΥΡΣΕΩΝ ΗΤΑΝ ΑΥΤΟΧΡΗΜΑΤΟΔΟΤΟΥΜΕΝΟ.\nΗ κα Μπιρμπίλη θεωρεί ότι το ποσό των 400.000.000eur που περίπου υπολογίζονταν ότι θα κόστιζε, θα επιβάρυνε τον κρατικό προυπολογισμό.\nΔηλαδή δεν ισχύουν οι δηλώσεις του κου ΣΟΥΦΛΙΆ? «Η απόσυρση δεν επιβαρύνει τον κρατικό προϋπολογισμό. Χρηματοδοτείται από τα επιπλέον έσοδα από τις περιβαλλοντικές «προσαυξήσεις» των υφιστάμενων τελών κυκλοφορίας, καθώς και από τα επιπλέον έσοδα του Κράτους, λόγω επιπρόσθετης ζήτησης στην αγορά οχημάτων από την εφαρμογή των μέτρων».\nΈνα μέτρο που θα ωφελούσε τους πολίτες, που θα γύριζε στις ταλαίπωρες τσέπες του Ελληνα εργαζόμενου ένα μέρος των τεράστιων εισφορών που δίνει ετησίως σε ένα κράτος για υπηρεσίες που είναι μετρίου ή χαμηλότατου επιπέδου, το μπλοκάρει η κυβέρνηση!\nε.ΟΤΙ Η ΝΕΑ ΚΥΒΕΡΝΗΣΗ ΠΡΟΦΑΝΩΣ ΞΕΧΑΣΕ ΠΡΟΕΚΛΟΓΙΚΑ ΝΑ ΜΑΣ ΕΝΗΜΕΡΩΣΕΙ ΓΙΑ ΑΥΤΕΣ ΤΙΣ ΑΠΟΦΑΣΕΙΣ. Η ΑΠΟΚΡΥΨΗ ΤΗΣ ΑΛΗΘΕΙΑΣ ΓΙΑ ΜΕΡΙΚΟΥΣ ΑΠΟ ΕΜΑΣ ΣΥΝΕΠΑΓΕΤΑΙ ΜΕ ΨΕΜΑ.....ΓΙΑ ΑΛΛΟΥΣ ΠΑΛΙ ΣΥΝΕΠΑΓΕΤΑΙ ΑΠΛΑ ΜΕ ..... ΕΠΙΛΕΚΤΙΚΗ ΑΜΝΗΣΙΑ!\n«Χωρίς κανείς να το περιμένει καταργήθηκε η απόσυρση, ενώ το ΠΑΣΟΚ προεκλογικά ουδέποτε είχε αναφέρει ότι προτίθεται να καταργήσει το συγκεκριμένο μέτρο» επισημαίνει χαρακτηριστικά στο Capital.gr, o αντιπρόεδρος του Συνδέσμου Εμπόρων Εισαγωγέων Αυτοκινήτων Ελλάδας, κ. Κωνσταντίνος Κυράτσος.\nστ.ΟΤΙ Η ΝΕΑ ΚΥΒΕΡΝΗΣΗ ΥΠΕΡΕΚΤΙΜΑ ΤΗΝ ΠΑΙΔΕΙΑ & ΥΠΟΤΙΜΑ ΤΗΝ ΑΔΕΙΑ ΤΣΕΠΗ ΤΟΥ ΕΛΛΗΝΑ!\nΣε όλα τα υπουργεία βλέπουμε υπουργούς , που όμως βρίσκονται στην ενεργή πολιτική επί δεκαετίες, να εκπλήσσονται με τις συνθήκες εργασίας, με τον αριθμό των εργαζομένων, με τα stage, με τις αποσπάσεις, με τα κονδύλια κλπ κλπ.\nΚαι αναρωτιέμαι πως γίνεται κάποιος ψημένος στην πολιτική να "ανακαλύπτει τώρα ότι η γη γυρίζει". Πρακτικές δεκαετιών, πρακτικές όλων ανεξαιρέτως των πολιτικών αποτελούν τώρα όχι το κοινό μυστικό ενός ολόκληρου κράτους αλλά μια νεοεμφανιζόμενη κατακριτέα κατάσταση.\nΚαι τώρα τα ποσά από τις εισφορές & τέλη κυκλοφορίας δεν θα πάνε στις τσέπες των πολιτών αλλά στο ΥΠΕΠΘ. Και εμείς πρέπει τώρα να πιστέψουμε ότι 400.000.000eur θα αξιοποιηθούν από το ΥΠΟΥΡΓΕΙΟ ΠΑΙΔΕΙΑΣ? Με τόσα λεφτά θα πρέπει να γκρεμίσουμε & να ξαναχτίσουμε τα μισά σχολειά της Ελλάδας.\nΚαι εν πάσει περιπτώσει το θέμα δεν ήταν ότι το ποσό αυτό δεν υπάρχει στα ταμεία αλλά το που θα διατεθούν?\nΚαι μας ενοχλεί πολύ το ποσό αυτό να πήγαινε απευθείας στη τσεπούλα του Ελληνα εργαζόμενου αντί να πάει σε μεγάλες εταιρείες, σε τεράστια προγράμματα με τις ακόμα μεγαλύτερες προμήθειες, σε μετακινήσεις υπουργών, σε δείπνα & πολιτιστικά δρώμενα μηδενικής αξίας όπως αυτά που επί δεκαετίες παρακολουθούμε & τα οποία δεν βελτιώσαν σε τίποτα τη ζωή του Ελληνα?\nΚαλή αρχή & καλή δουλειά.\nΜας είχαν υποσχεθεί " αίμα, δάκρυα & ιδρώτα".\nΤον ιδρώτα του έλληνα εργαζόμενου τον ρούφηξαν με μια μόνο στρατηγική κίνηση πάντως.\nPosted by ΗΛΕΚΤΡΑ at 9:56 AM


Δ.Σ. Τριφυλίας: Αρνητική θέση για την επένδυση στην Ελαία - ΕΛΕΥΘΕΡΙΑ Online\nΠαρασκευή, 03 Μαϊ 2013 07:40\nΒροντερό «όχι» είπε το Δημοτικό Συμβούλιο Τριφυλίας στην υλοποίηση του επενδυτικού σχεδίου που προβλέπει την ανέγερση εξοχικών κατοικιών στην περιοχή της Ελαίας. Μετά από μια μαραθώνια συνεδρίαση, που διήρκεσε 6 ώρες, την πρόταση την καταψήφισαν 19 δημοτικοί σύμβουλοι (εκ των οποίων 13 από την πλειοψηφία). Δύο σύμβουλοι της πλειοψηφίας ψήφισαν λευκό, ενώ 12 απουσίαζαν - εκ των οποίων οι 5 της πλειοψηφίας. Η απόφαση του Σώματος ήταν αντίθετη με την εισήγηση του δημάρχου Κώστα Κόλλια, ο οποίος ζήτησε από τους δημοτικούς συμβούλους να ζητήσουν να εκδοθεί υπουργική απόφαση ώστε να γνωμοδοτήσει ο δήμος πάνω σε αυτή, αλλά και να μεταφερθούν στον επενδυτή οι απόψεις και οι προτάσεις που ακούστηκαν στη συνεδρίαση.\nΟ κ. Κόλλιας τόνισε ότι έτσι κι αλλιώς υπάρχει αναστολή έκδοσης οικοδομικών αδειών μέχρι να εκδοθεί υπουργική απόφαση. Οι δημοτικοί σύμβουλοι όμως εκτίμησαν πως η σχεδιαζόμενη επένδυση δεν είναι σύμφωνη με το πνεύμα της προστασίας του περιβάλλοντος και με την έννοια της αειφόρου ανάπτυξης της περιοχής.\nΣτην συνεδρίαση παρέστησαν και εκπρόσωποι της εταιρείας "Νέος Κότινος", χωρίς -όπως φάνηκε- να καταφέρουν να πείσουν τόσο τους συμβούλους όσο και το ακροατήριο για τα αναπτυξιακά χαρακτηριστικά της επένδυσης. Υπερασπίστηκαν ωστόσο την πλήρη νομιμότητα όλων των κινήσεών τους και των διαδικασιών που έχουν ακολουθήσει ως τώρα.\nΑπό αρκετούς ομιλητές επισημάνθηκε ότι η συγκεκριμένη επένδυση είναι μια εμπορική δραστηριότητα κατασκευής και πώλησης ακινήτων που δεν θα προσφέρει αναπτυξιακά στην περιοχή. Από κάποιους τέθηκαν και νομικά ζητήματα, αντικρούοντας τους ισχυρισμούς της εταιρείας - με βασικότερο το ότι η όλη επένδυση αφορά οικιστικό σύνολο, όπου οι διαδικασίες που πρέπει να ακολουθηθούν είναι διαφορετικές.\nΜιας και η συνεδρίαση ήταν έκτακτη και την προκάλεσαν 18 δημοτικοί σύμβουλοι από όλες τις παρατάξεις, η αρχική εισήγηση έγινε από τον Θανάση Πετρόπουλο εκ μέρους των αιτούντων τη συνεδρίαση του Σώματος, ο οποίος σημείωσε πως σε αυτή τη συνεδρίαση πρέπει όλοι να τοποθετηθούν πολιτικά για το τι θέλουν για την περιοχή τους και πώς θέλουν την ανάπτυξη του τόπου τους. Ζήτησε δε από τον δήμαρχο να ξεκαθαρίσει τι εννοεί όταν αναφέρει τον όρο "ερημοποίηση", αναρωτώμενος αν για το δήμαρχο ερημοποίηση είναι να μη χτιστούν 50 εξοχικές κατοικίες. Επίσης του ζήτησε να ξεκαθαρίσει πώς προσδιορίζει την ήπια ανάπτυξη, σημειώνοντας πως η έννοια της ανάπτυξης είναι τελείως αντίθετη με την επένδυση - για να καταλήξει πως ούτε ανάπτυξη ούτε προστασία του περιβάλλοντος μπορεί να εξασφαλιστεί.\nΓια «μια ιστορία που ξεκίνησε από το 1953» μίλησε ο δήμαρχος Κώστας Κόλλιας, ενώ με σαφή αιχμή για τον τ. νομάρχη Δημήτρη Δράκο, που ήταν παρών στη συνεδρίαση, είπε ότι η αρμόδια υπηρεσία της Νομαρχίας το 2010, που θα έπρεπε να είχε κλείσει το θέμα, γνωμοδότησε θετικά για τη δημιουργία κατοικιών στον συγκεκριμένο χώρο.\nΟσον αφορά την ανάπτυξη, είπε «δεν πάμε στα τυφλά αλλά ακολουθώντας κάποια δεδομένα», που είναι το ΣΧΟΑΠ του πρώην Δήμου Αυλώνας το οποίο είναι στην φάση τελικής έγκρισης, το νομικό καθεστώς που διέπει την περιοχή και το οποίο χαρακτήρισε ατελές, η 92η οδηγία της ΕΕ και οι προτάσεις του «Αρχέλων». Εστίασε ωστόσο στην έλλειψη συγκεκριμένου πλαισίου και κανόνων για την περιοχή. Ανέφερε τις θετικές αποφάσεις για την επένδυση από τα ΤΣ Καλού Νερού, Ελαίας και Αγαλιάνης, ενώ σημείωσε πως μέχρι να εκδοθεί η υπουργική απόφαση για την περιοχή η Πολεοδομία δεν θα εκδώσει καμία οικοδομική άδεια.\nΑκολούθησαν τοποθετήσεις από τους εκπροσώπους της εταιρείας "Νέος Κότινος". Ο δικηγόρος Παναγιώτης Βρετάκος σημείωσε πως έχουν κατατεθεί 40 αιτήσεις για την έκδοση οικοδομικών αδειών και δεν έχουν κάνει κάτι διαφορετικό από ό,τι θα έκανε ο καθένας. Αναρωτήθηκε αν για κάθε άδεια δόμησης που δίνεται στην περιοχή εισάγεται θέμα στο Δημοτικό Συμβούλιο. Για το ζήτημα της προστασίας του περιβάλλοντος είπε ότι έχουν τηρηθεί όλες οι κείμενες νομοθεσίες. Μιλώντας για τις χελώνες τόνισε πως ποτέ δεν έχουν γεννήσει πέρα από το όριο του αιγιαλού και αναρωτήθηκε πώς θα θιγούν από την ανέγερση μιας κατοικίας. Για τις αμμοθίνες είπε ότι δεν υπερβαίνουν το 19% της περιοχής. Ακόμη, μίλησε για μέτρα προστασίας, περιορισμούς και απαγορεύσεις που υπάρχουν στην περιοχή, αλλά δεν απαγορεύουν τη δόμηση - και σημείωσε πως από πλευράς νομοθεσίας δεν υπάρχει οποιοδήποτε κώλυμα. Σημείωσε ακόμη ότι δεν απαιτείται περιβαλλοντική αδειοδότηση, για να καταλήξει ότι η έκδοση οικοδομικών αδειών δεν συνιστά επένδυση με την έννοια των επενδυτικών προγραμμάτων: είναι επένδυση κατά τις αρχές της οικονομικής επιστήμης.\nΗ τεχνική σύμβουλος Ασημίνα Ντέμου ανέφερε ότι η ιδιοκτησία είναι 306 στρέμματα κατατμημένη σε 40 ανεξάρτητα γήπεδα. Από αυτές τις 40 κατοικίες, είπε, οι περισσότερες είναι μονώροφες και κάποιες διώροφες, ενώ θα οικοδομηθούν 12 στρέμματα και τα υπόλοιπα 294 θα είναι ελεύθερα - πράγμα που όπως είπε σημαίνει πως δεν υπάρχει καμία τσιμεντοποίηση. Ακόμη ανέφερε ότι θα χτιστούν σε απόσταση 60 μέτρων και άνω από τον αιγιαλό, αν και ο νόμος ορίζει 30, σημειώνοντας επίσης ότι έχουν γίνει όλες οι μελέτες που απαιτούνται.\nΓια αλληλοσυγκρουόμενες απόψεις του ΥΠΕΚΑ, που στη μέση βρίσκεται η Πολεοδομία και ο προϊστάμενός της, μίλησε ο αντιδήμαρχος και πολιτικός προϊστάμενος της Πολεοδομίας Παναγιώτης Τσίγγανος, σημειώνοντας πως το κράτος εδώ και 12 χρόνια κρατά στο συρτάρι του την έκδοση προεδρικού διατάγματος. Σε μια σειρά ατελείωτης αλληλογραφίας για το θέμα αυτό αναφέρθηκε ο προϊστάμενος της Πολεοδομίας Ηλίας Σκουτέρης, ενώ απαντώντας στο τέλος σε ορισμένα ερωτήματα σημείωσε πως οι εργασίες δεν έχουν επεκταθεί εκτός ιδιοκτησίας. Για το αν έχουν οργωθεί αμμοθίνες, είπε πως έχουν οργωθεί μέσα στα όρια της ιδιοκτησίας.\nΗ δικηγόρος Βάσω Μαρίνη, νομική σύμβουλος της επιτροπής δράσης για την προστασία του δάσους της Ελαίας, αμφισβήτησε την ταυτοποίηση των δρόμων που έχουν χαραχθεί σήμερα με αυτούς που είχαν παραχωρηθεί, μιλώντας για μετακινήσεις 100- 200 μέτρα, πράγμα το οποίο ο κ. Τσίγγανος είπε πως δεν ισχύει. Συνεχίζοντας η κ. Μαρίνη ανέφερε πως στην περιοχή γίνεται ένα οικιστικό σύνολο που ρητά απαγορεύεται χωρίς ΠΕΡΠΟ. Μίλησε για μη νόμιμη κατάτμηση λόγω μη κοινόχρηστων δρόμων, αλλά και για καταστρατήγηση των νόμων με την οφιδοειδή κατάτμηση που έχει γίνει.\nΟ βουλευτής Θανάσης Πετράκος μίλησε για τις ενέργειες που πρέπει να γίνουν ζητώντας μέχρι να διευθετηθεί το ζήτημα της περιοχής να υπάρξει αναστολή των 41 οικοδομικών αδειών, αλλά και να εκδοθεί ειδική περιβαλλοντική μελέτη και προεδρικό διάταγμα για τις επιτρεπόμενες χρήσεις γης. Αυτό που σχεδιάζεται, είπε, δεν είναι επένδυση, αλλά δημιουργία ενός τουριστικού χωριού και χρειάζεται ειδική περιβαλλοντική μελέτη, ενώ αναρωτήθηκε πώς έγινε η κατάτμηση μιας ενιαίας έκτασης.\nΗ ανάπτυξη δημιουργείται μέσα από θέσεις εργασίας, αυτό όμως είπε δεν σημαίνει ότι μπορούν να γίνουν επενδύσεις χωρίς απόλυτη νομιμότητα, είπε η αντιπεριφερειάρχης Ντίνα Νικολάκου, ζητώντας επίσης να μην βγει καμία άδεια μέχρι να εκδοθεί η υπουργική απόφαση στο επόμενο 15ήμερο όπως έχει δεσμευτεί το ΥΠΕΚΑ.\nΟ επικεφαλής της μείζονος μειοψηφίας του Περιφερειακού Συμβουλίου Δημήτρης Δράκος έθεσε αρκετά ζητήματα τονίζοντας ότι το θέμα της κατάτμησης είναι το κυρίαρχο. Σημείωσε ακόμη ότι χρειάζονται: ειδικοί περιβαλλοντικοί όροι αφού θα γίνει ένα οικιστικό σύνολο, διευθέτηση της απορροής των υδάτων στην περιοχή, και δίοδοι για τους επισκέπτες προς την παραλία, Αναρωτήθηκε τι θα γίνει με την υπάρχουσα βλάστηση την στιγμή που οι αμμοθίνες έχουν οργωθεί, και αν θα περιφραχθούν τα οικόπεδα δημιουργώντας έτσι ένα τείχος προς την παραλία. Ακόμη μίλησε για καθορισμό αιγιαλού, αλλά με ένα χειμέριο κύμα που έχει διάφορες εκφράσεις. Ολα αυτά θέλουν απαντήσεις, είπε, σημειώνοντας ότι θα πρέπει να γίνει μια συζήτηση με τον επενδυτή, να του τεθούν οι απόψεις που υπάρχουν και να κάνει αυτά που αρμόζουν στην περιοχή.\nΓια οργανωμένο σχέδιο του καπιταλιστικού κεφαλαίου που έχει εξορμήσει στην Πελοπόννησο καθώς πλέον τα νησιά δεν επαρκούν, μίλησε ο επικεφαλής της ελάσσονος μειοψηφίας του Περιφερειακού Συμβουλίου Δημήτρης Γόντικας, ζητώντας από τον ίδιο τον κόσμο να ξεσηκωθεί και να σταματήσει αυτά τα σχέδια.\nΓια πασαρέλα και τερτίπια ορισμένων στο ΔΣ μίλησε ο επικεφαλής της μείζονος μειοψηφίας Δημήτρης Σωτηρόπουλος, αναρωτώμενος αν το ΔΣ μπορεί να μπλοκάρει την επένδυση εάν δεν την θέλει. Για την συγκεκριμένη επένδυση τόνισε ότι μπορεί να είναι νόμιμη και να μη βλάπτει το περιβάλλον, αλλά το θέμα είναι αν ο τόπος θέλει μια τέτοια ανάπτυξη.\nΝα παρθεί απόφαση για ένα ξεκάθαρο «όχι» σε τέτοιους είδους επενδύσεις ζήτησε ο επικεφαλής της ελάσσονος μειοψηφίας του Δ.Σ. Σαράντος Κουκούμης.\nΑπό εκπροσώπους συλλόγων που τοποθετήθηκαν, ο Γιώργος Θεοδωρακόπουλος από το Σύλλογο Πτέρης σημείωσε ότι ο τόπος δεν ανήκει στους επιχειρηματίες, αλλά στα παιδιά και το μέλλον.\nΟ Δημήτρης Παπακωνσταντόπουλος από τον Πολιτιστικό Καλού Νερού τόνισε πως πρέπει να γίνει μια επένδυση που θα σέβεται το περιβάλλον και υπάρχουν τρόποι να σεβαστούν τα πάντα.\nΑπό το Σύλλογο Φίλων Κυπαρισσιακού Κόλπου ο Παναγιώτης Αναγνωστόπουλος τόνισε πως αν τηρείται η νομιμότητα καλώς να γίνει η επένδυση.\nΟ Παύλος Γκρέκης από το Σύλλογο Φίλων Δάσους και Παραλίας Ελαίας ζήτησε να αφήσουν το συγκεκριμένο τμήμα ήσυχο όπως είναι σήμερα.\nΤο κοινόχρηστο των δρόμων πάσχει, είπε ο πρόεδρος του Συλλόγου Μηχανικών Τριφυλίας Νίκος Αναστασόπουλος. Ακόμη έθεσε ζήτημα κατάτμησης, ενώ είπε πως ο ίδιος έλεγξε τους δρόμους και υπάρχουν διαφορές με αυτούς που είχαν παραχωρηθεί.\nΗ γραμματέας του Πολιτιστικού Συλλόγου Ελαίας Στέλλα Ριτσάκου μίλησε για τείχος που θα δημιουργηθεί μπροστά από τη θάλασσα, τονίζοντας ότι θα καταστραφεί η περιοχή.\nΑπό τους συμβούλους που τοποθετήθηκαν η συντριπτική του πλειοψηφία μίλησε μη αειφόρο ανάπτυξη της περιοχής με την επένδυση και μη προστασία του περιβάλλοντος, ζητώντας την θέσπιση κανόνων.\nΟ Γιάννης Βασικόπουλος μίλησε για οικισμό που θέλει περιβαλλοντική μελέτη.\nΗ Μαρία Πανουσιοπούλου ζήτησε λιγότερη παρέμβαση στο περιβάλλον σε συνεννόηση με τον επενδυτή.\nΟ Δημήτρης Μπασδάνης είπε ότι ο δήμος δεν μπορεί να είναι παρατηρητής, πρέπει να στείλει μήνυμα και αυτό είναι «όχι».\nΟ Σωτήρης Μπακούρος είπε ότι μοιάζει να... μπάζει κάτι σε όλη την επένδυση.\nΟ Γιώργος Σαμπαζιώτης είπε πως το «όχι» πρέπει να είναι ξεκάθαρο σε αυτή την επένδυση, αλλά να λέγεται «ναι» σε επενδύσεις με τα χαρακτηριστικά που έχουν περιγράψει.\nΟ Γιάννης Μερκούρης είπε ότι είναι καθαρά εμπορική επιχείρηση και ο επενδυτής θα πρέπει να κάνει άλλη πρόταση για την περιοχή.\nΓια κολπάκι που πάει να γίνει με την πολεοδόμηση μίλησε ο Γιάννης Κατσαργύρης.\n«Οχι» είπε ο Ζαχαρίας Κανελλόπουλος, τονίζοντας πως χρειάζεται ισορροπία και σεβασμός στο περιβάλλον.\nΚάθετα αντίθετος ήταν ο Γιάννης Ρούσης μιλώντας για τείχος που πάει να δημιουργηθεί μπροστά από την παραλία.\nΣτο ΣΧΟΑΠ του Δήμου Αυλώνα αναφέρθηκε ο Γιάννης Φιλντίσης, που όπως είπε καθορίζει για την περιοχή εξοχικές κατοικίες. Αυτό όφειλαν να το γνωρίζουν, ανέφερε, ειδικά όσοι ασχολούνται με τα κοινά - και μίλησε για όψιμες αντιδράσεις κάποιων. Ο ίδιος τόνισε ότι παραμένει σταθερός στη στάση του και σε ό,τι λέει το ΣΧΟΑΠ.\nΓια «μη θετικό πρόσημο στην ανάπτυξη της περιοχής από την επένδυση» μίλησε ο Παναγιώτης Σουρέτης, ενώ ο Γιάννης Καλκαβούρας σημείωσε πως ανάπτυξη με αγοραπωλησίες δεν θέλουν στην περιοχή.\n«Οχι» στην επένδυση μιας και δεν εξυπηρετεί το περιβάλλον, είπε η Βιβή Παντελάκη.\nΟ Σπύρος Χρονόπουλος τόνισε πως τέτοιες δράσεις τον βρίσκουν αντίθετο.\n«Οχι» είπε και ο Καλλίνικος Κυριακουλόπουλος, ενώ ο Θανάσης Πετρόπουλος τόνισε πως το «όχι» αυτό πρέπει να είναι αταλάντευτο.\nΑπαντήσεις σε αρκετά από τα ζητήματα που είχαν τεθεί έδωσε ο δικηγόρος της εταιρείας κ. Βρεττάκος, ενώ έντονες αντιδράσεις προκάλεσε το κλείσιμό του με την ευχή η απόφαση του Συμβουλίου να μην είναι απαρχή δεινών για την περιοχή - αναφέροντας και το νόμο για το fast track.


Στρατιωτική θητεία: Ποιες αλλαγές έρχονται\nΔημοσίευση 4 Δεκεμβρίου 2019, 10:00 / Ανανεώθηκε 4 Δεκεμβρίου 2019, 10:28\nΕπαναφορά των έξι σειρών κατάταξης από τον προσεχή Ιανουάριο\nΣύμφωνα με «ΤΑ ΝΕΑ», η παραπάνω πρόταση απορρίφθηκε αφού μπορεί να έδινε λύση αλλά μόνο προσωρινά. Υπήρχε σοβαρό ενδεχόμενο να προκληθεί ένα ντόμινο ανισορροπίας στον Στρατό Ξηράς σε ό,τι αφορά την επάνδρωση των μονάδων στις επόμενες σειρές κατάταξης. Μπορεί δηλαδή να υπήρχε μεγάλο ενδιαφέρον από τους νέους να «ντυθούν» στο χακί τούς χειμερινούς μήνες και λιγότερο τους ανοιξιάτικους και καλοκαιρινούς.\nΚατόπιν αυτών των αλλαγών, από τον νέο χρόνο η κατάταξη θα πραγματοποιείται, όπως παλαιότερα, ως εξής: Η Α'/ΕΣΣΟ τον μήνα Ιανουάριο, η Β'/ΕΣΣΟ τον μήνα Μάρτιο, η Γ'/ΕΣΣΟ τον μήνα Μάιο, η Δ'/ΕΣΣΟ τον μήνα Ιούλιο, η Ε'/ΕΣΣΟ τον μήνα Σεπτέμβριο και η Στ'/ΕΣΣΟ τον Νοέμβριο.\nΔΙΠΛΑΣΙΟΙ ΓΙΑ ΚΑΤΑΤΑΞΗ. Σε ρεπορτάζ των «ΝΕΩΝ» στα τέλη Σεπτεμβρίου πηγές του ΓΕΣ είχαν επιβεβαιώσει ότι υπήρχε πρωτοφανές ενδιαφέρον από τους νέους για την ΕΣΣΟ του Νοεμβρίου. Ο αριθμός αιτήσεων κατάταξης ήταν διπλάσιος από τον συνηθισμένο. Μάλιστα, ήταν πολύ μεγάλος και ο αριθμός των αιτήσεων για διακοπή των αναβολών.


iOS 10: Τα 13 καλύτερα κρυμμένα χαρακτηριστικά της νέας έκδοσης | techingreek.com 2.0\nΌπως όλα τα λογισμικά έτσι και η νέα αναβάθμιση της διάσημης εταιρίας έχει κάποια κρυμμένα χαρακτηριστικά τα οποία είναι καλό να γνωρίζει κάθε χρήστης iphone ή ipad.\nΕπιτέλους σου δίνεται η επιλογή αφαίρεσης των προεγκατεστημένων εφαρμογών για εξοικονόμηση μνήμης.\nΠλέον η Siri έχει την δυνατότητα να χρησιμοποιείται σε άλλες εφαρμογές, αυτό έχει ως αποτέλεσμα να μπορείς να στείλεις πλέον μηνύματα μέσω whatapp ή facebook με την βοήθεια του προσωπικού σου βοηθού(Siri), όπως επίσης να κάνεις μεταφορές χρημάτων αλλά και πολλά άλλα.\nΟι χάρτες έχουν σχεδιαστεί ξανά και έχει βελτιωθεί η απόδοση τους ενώ ταυτόχρονα μπορούν να σου προτείνουν μέρη για να επισκεφθείς. Ακόμα συνδέονται με το ημερολόγιο και σου δείχνουν τις επερχόμενες εκδηλώσεις αλλά έχουν και την δυνατότητα να σε βοηθήσουν να βρεις που έχεις παρκάρει το αμάξι σου χρησιμοποιώντας μαζί και την εφαρμογή CarPlay ή το Bluetooth.\nΗ εφαρμογή Apple News πλέον διαθέτει ανθρώπινο δυναμικό οι οποίοι διαλέγουν τα top νεα. Επίσης υπάρχουν σε εμφανή σημείο τα άρθρα με το μεγαλύτερο ενδιαφέρον και ακόμα και όταν το κινητό είναι κλειδωμένο μπορείς να δεις τις σημαντικές ειδήσεις σε τίτλους στην οθόνη σου.\nΗ κατηγοριοποίηση των φωτογραφιών έχει γίνει πιο «έξυπνη», αφού μπορείς να δεις σε ποιό μέρος τις τράβηξες , με ποιους ανθρώπους και να χωρίζονται ανάλογα με το θέμα τους.\nΒρισκόμενος στην αρχική οθόνη του iphone, αν διαλέξεις να σύρεις προς τα αριστερά εμφανίζονται τα wigdets για τον καιρό, την κατάσταση της μπαταρίας και τους διάφορους τίτλους ειδήσεων. Ενώ πηγαίνοντας δεξιά εμφανίζεται η κάμερα.\nΜπορείς πλέον να χρησιμοποιείς εφαρμογές μέσα στο imessage και στο whatsapp, το οποίο σε βοηθάει να καλέσεις ταξί μέσω της εφαρμογής Uber και να στείλεις σε κάποιον μια διαδρομή με την εφαρμογή City Mapper.\nΗ νέα αναβάθμιση σου δίνει επίσης μία γκάμα με καινούργια emjoi και σου δίνει την δυνατότητα να γράφεις μια λέξη και να σου την αλλάζει με τα διάσημα εικονίδια.\nΤο imessage εξελίσσεται και σου επιτρέπει να στέλνεις κινούμενες εικόνες και βίντεο , ακόμα μπορείς να σχεδιάζεις πάνω τους όπως στην διάσημη εφαρμογή snapchat . Επίσης μπορείς να «αντιδράς» στα μηνύματα που σου στέλνονται, περίπου όπως γίνεται πλέον και στο facebook.\nΠλέον το imessage σου δίνει και την δυνατότητα να σχεδιάζεις διάφορα πράγματα που σε εκφράζουν και ανάλογα με τον συνδυασμό πατημάτων στην οθόνη αλλάζει κάθε φορά το τι μπορείς να στείλεις, για παράδειγμα το διπλό πάτημα στέλνει μια καρδιά που χτυπάει.\nΤο control center ενεργοποιείται με τον ίδιο τρόπο, όμως έχεις αλλάξει η εμφάνιση του και περιλαμβάνει δύο οθόνες και κάποια 3D χαρακτηριστικά. Από εκεί μπορείς να αλλάξεις την δύναμη του φακού έχοντας τις επιλογές low, medium και high. Πατώντας το χρονόμετρο το ενεργοποιείς κατευθείαν ενώ υπάρχει η δυνατότητα αντιγραφής αριθμών στην αριθμομηχανή. Τέλος η δεύτερη οθόνη σου δίνει έλεγχο στην μουσική και στην σύνδεση της συσκευής με ασύρματα ηχεία.\nΤο iOS10 άλλαξε τον τρόπο που λειτουργεί το home button. Για να ανοίξεις το κινητό πατάς το κουμπί και έπειτα σου εμφανίζεται το touch ID ή η επιλογή να χρησιμοποιήσεις τον κωδικό σου. Αν δεν θέλεις την λειτουργία αυτή μπορείς να επιστρέψεις στον παλιό τρόπο πηγαίνοντας στο general settings>Accessibility>Home button και αλλάζει την επιλογή σε «rest finger to open».\nΗ Apple θέλει να σε βοηθήσει να κοιμάσαι τις απαραίτητες ώρες για τον οργανισμό και έτσι δημιούργησε ένα ξυπνητήρι το οποίο σε προειδοποιεί για το πότε είναι ώρα να πας για ύπνο και ελέγχει το πως κοιμάσαι.


Δυο χρόνια μετά το Μάτι: Νέες καταστροφικές δασικές πυρκαγιές σε Κόρινθο και Ηλεία - Ξεκίνημα\nΔύο χρόνια έχουν περάσει από την τραγωδία στο Μάτι, που συνέβη σχεδόν ταυτόχρονα με την τεράστια περιβαλλοντική καταστροφή που άφησε πίσω της η μεγάλη φωτιά στην Κινέττα Αττικής. Άλλος ένας χρόνος έχει περάσει από τη μεγάλη πυρκαγιά στα Γεράνεια, που άφησε το νομό Κορινθίας πολύ φτωχότερο σε δασικές εκτάσεις, καταστρέφοντας ένα από τα ωραιότερα δάση της χώρας.\nΠαρόλα όμως αυτά τίποτα δεν έχει αλλάξει ως προς την αντιμετώπιση των δασικών πυρκαγιών.\nΟλόκληρη η χώρα και τις τελευταίες μέρες ιδιαίτερα η Αττική και η Πελοπόννησος, εξακολουθούν να πληρώνουν το βαρύ πλήγμα της απαξίωσης της Πυροσβεστικής Υπηρεσίας και των περιβαλλοντοκτόνων πολιτικών που εφαρμόζουν οι κυβερνήσεις όλων των τελευταίων δεκαετιών.\nΟ απολογισμός από τη φωτιά που ξεκίνησε από τις Κεχριές Κορινθίας υπολογίζεται κοντά στα 32.000 στρέμματα καμένου δάσους. Οι απώλειες από τη μεγάλη φωτιά στην Ηλεία, ήταν επίσης πολύ μεγάλες ενώ μεγάλες φωτιές είχαμε τις τελευταίες μέρες και στην Κερατέα, στο Πόρτο Γερμενό και αλλού.\nΗ Πυροσβεστική Υπηρεσία (ΠΥ) όχι μόνο δεν έχει γλιτώσει από τις περικοπές και την υποχρηματοδότηση όλων των τελευταίων χρόνων, αλλά όπως καταγγέλλουν αυτές τις μέρες συνδικαλιστές του χώρου στα Μέσα Ενημέρωσης, η τελευταία φορά που ανανεώθηκε ουσιαστικά ο εξοπλισμός ήταν πάνω από δεκαπέντε χρόνια πριν, ενόψει των ολυμπιακών αγώνων του 2004.\nΑπό τότε και μέχρι σήμερα, τα απαραίτητα για τη λειτουργία του υλικά που αποκτά το Πυροσβεστικό Σώμα, από οχήματα μέχρι πυροσβεστικούς κάδους για ελικόπτερα, προέρχονται από δωρεές ιδιωτών.\nΟι οποίες βέβαια δεν είναι σε καμία περίπτωση αρκετές, αφού σύμφωνα με τις ίδιες καταγγελίες το 15% των πυροσβεστικών οχημάτων βρίσκεται παροπλισμένο, ενώ ένα άλλο 15% αντιμετωπίζει διαρκώς βλάβες και «μπαινοβγαίνει στα συνεργεία».\nΟύτε όμως και το σύνολο των γερασμένων εναέριων μέσων που διαθέτει η ΠΥ είναι πραγματικά διαθέσιμο, για αντίστοιχους λόγους, ενώ οι ελλείψεις σε προσωπικό μπαλώνονται με την προσωρινή πρόσληψη εποχικών πυροσβεστών. Όσο για τα Δασαρχεία και τη Δασική Υπηρεσία, είναι στην ουσία διαλυμένα, με αποτέλεσμα να μην παίρνονται ουσιαστικά μέτρα πρόληψης των δασικών πυρκαγιών, αλλά και συνολικής προστασίας των δασικών οικοσυστημάτων.\nΤι έρχεται πίσω από τη φωτιά\nΈνα δάσος που καίγεται χρειάζεται κατά κανόνα μερικές δεκαετίες για να επανέλθει στην προηγούμενη κατάστασή του. Έτσι, οι επόμενες γενιές θα μπορούσαν να δουν την καταστροφή να αποκαθίσταται. Αυτό όμως προϋποθέτει να αφεθεί το δάσος να αναγεννηθεί. Στις μέρες μας αυτό που συνηθίζεται, είναι ένα δάσος που καίγεται να δίνει τη θέση του σε οτιδήποτε άλλο εκτός από ένα μελλοντικό αναγεννημένο δάσος.\nΣυνήθως, αυτό που έρχεται πίσω από τη φωτιά είναι η επέλαση της «ανάπτυξης»: είτε πρόκειται για τη νέα «μόδα» των αιολικών πάρκων που φυτρώνουν πλέον ανεξέλεγκτα σε όποια ελεύθερη βουνοκορφή βολεύει τον «επενδυτή», είτε πρόκειται για την «τουριστική αξιοποίηση» πρώην δασικών ή αναδασωτέων εκτάσεων, είτε για τα διαρκώς αυξανόμενα αυθαίρετα, που με βάση τον πρόσφατο περιβαλλοντοκτόνο νόμο του Κ. Χατζηδάκη, «τακτοποιούνται» για τα επόμενα τριάντα χρόνια, γεγονός που ουσιαστικά ανοίγει το δρόμο για την οριστική νομιμοποίησή τους.\n«Κάποια στιγμή θα καεί»\nΜιλώντας για την «τουριστική αξιοποίηση», στην ουσία για την τσιμεντοποίηση που ετοιμάζεται στη σπάνιας φυσικής ομορφιάς περιοχή του Ερημίτη στην Κέρκυρα, ο πρωθυπουργός ανέφερε ανάμεσα σε άλλα, ότι έτσι κι αλλιώς το δάσος «κάποια στιγμή θα καεί», οπότε «κάνουμε το σωστό».\nΗ φράση αυτή δικαίως εξόργισε κάθε λογικό άνθρωπο που την άκουσε και βέβαια αναπαράχθηκε μαζικά στα μέσα κοινωνικής δικτύωσης με επικριτικά σχόλια. Πρόκειται για μια ευθεία προσβολή απέναντι στην τοπική κοινωνία που παλεύει για τη σωτηρία της περιοχής, η οποία έχει παραχωρηθεί σε ιδιώτη προκειμένου να οικοδομηθεί, αλλά και απέναντι στην κοινή λογική. Παράλληλα δείχνει με καθαρό τρόπο την αντίληψη της κυβέρνησης για τη φύση: τα δάση, οι παραλίες, οι φυσικοί πόροι, η χλωρίδα και η πανίδα, είναι όλα αναλώσιμα. Και εφόσον κάποια στιγμή θα καταστραφούν, θεωρούν ότι είναι προτιμότερο να βγουν τα μεγαλύτερα δυνατά κέρδη από την εκμετάλλευσή τους, για το ιδιωτικό κεφάλαιο.\nΜε βάση αυτή τη λογική, πρώτα απ’ όλα βγαίνει κερδισμένη η πολιτική της μετατροπής του περιβάλλοντος σε έρμαιο στην κερδοσκοπία του μεγάλου κεφαλαίου. Βγαίνει όμως κερδισμένη και η πολιτική των περικοπών και της υποχρηματοδότησης, αφού δεν έχει νόημα να επενδύει κανείς στα μέτρα πρόληψης και αντιμετώπισης των δασικών πυρκαγιών, δεν έχει νόημα να χρηματοδοτείται επαρκώς η Πυροσβεστική Υπηρεσία για να περιφρουρεί τα δάση που «κάποια στιγμή θα καούν». Αυτή που βγαίνει χαμένη, πέρα από την ίδια τη φύση, είναι η ανθρώπινη κοινωνία, που χρειάζεται δάση, ελεύθερες και καθαρές παραλίες, νερό, οξυγόνο, επαφή με τη φύση, κι όχι «επενδύσεις» που καταστρέφουν όλα αυτά.\nΌλα αυτά που προσπαθούν να μας στερήσουν, μπορούμε να τα σώσουμε μόνο με μαζικούς αγώνες για την προστασία του περιβάλλοντος.\nΠροηγούμενο άρθρο27ο κάμπινγκ Antinazizone – YRE: Αναχωρήσεις από Αθήνα & Θεσσαλονίκη\nΕπόμενο άρθροΠροβολή ντοκιμαντέρ στο 27ο κάμπ AntinaziZone-YRE: Οι δοκιμασίες του Μοχάμεντ Άλι


Αντιδράσεις κτηνοτρόφων στη Λεπενού – καταγγέλουν την Περιφέρεια - NEWS PRESS AGRINIO\nΤους τελευταίους μήνες, 200 και πλέον παραγωγοί έχουμε γίνει θεατές σε ένα έργο χωρίς προηγούμενο που στόχο έχει την ηθική αλλά ιδίως την οικονομική μας εξόντωση!”, υποστηρίζει ομάδα κτηνοτρόφων από τη Λεπενού, που.... συνέστησε “Επιτροπή Αγώνα”, και καταφέρεται κατά υπηρεσιών της Περιφέρειας, αναφορικά με τα αποτέλεσμα των ελέγχων του ΟΠΕΚΕΠΕ με τα βοοειδή στην περιοχή. Να θυμίσουμε πως οι έλεγχοι στην Λεπενού, προκάλεσαν πανελλαδικά σάλο, μιας και προέκυψαν τεράστιες αποκλίσεις μεταξύ των δηλωθέντων ζώων και αυτών που τελικά βρέθηκαν από τους ελεγκτές.\nΑναλυτικά η καταγγελία των κτηνοτρόφων: “Στις αρχές Ιανουαρίου και μέσα σε ακραίες καιρικές συνθήκες κλιμάκια του ΟΠΕΚΕΠΕ μετά απο καταγγελία ήρθαν στο χωριό μας τη Λεπενού και διεξήγαγαν καταδρομικού τύπου ελέγχους. Φυσικά δεχθήκαμε τους ελέγχους και περιμέναμε το αποτέλεσμα αυτών. Εδώ και μερικές ημέρες καταφθάνουν τα πρακτικά των έλεγχων τα οποία κατακρεουργούν ψευδώς τις κτηνοτροφικές μας εκμεταλλεύσεις . Στο διάστημα αυτό και όσο ασκούμε τα ένδικα μέσα (ενστάσεις κ.λ.π) ο προϊστάμενος της ΔΑΟΚ Αιτωλοακαρνανίας παρεμβαίνει και εξαφανίζει τα μητρώα με τρόπο παράνομο και καταχρηστικό.\nΜε την υπ. Αριθμ πρωτ. 115002/632 έγγραφη αναφορά μας ενημερώσαμε την Αντιπεριφερειάρχη κ. Χριστίνα Σταρακά για τα τεκταινόμενα για να εισπράξουμε μια αδιάφορη απάντηση από πλευρά της την οποία και σας καταθέτουμε!\nΌπως ήταν αναμενόμενο ο Διευθυντής της υπηρεσίας σε πλήρη ταύτιση με την κ. Σταρακά εκτελούν “συμβόλαιο θανάτου” με εντολές απο τον κ. Κατσιφαρά για να μειωθεί το ζωικό κεφάλαιο στη Λεπενού και γενικότερα στο νομό .\nΖητούμε την παραίτηση του Διευθυντή της ΔΑΟΚ διότι μεταξύ άλλων:\n1. Προδικάζει με τις ενέργειες του το αποτέλεσμα της ένστασης και μας καταδικάσει\n2. Ακόμη και αν τα ζώα να είχαν απωλέσει τα ενώτια υπάρχει νόμιμη διαδικασία αντικατάστασης των ενωτίων. Πουθενά στον κόσμο εάν χάνεται το ενώτιο από το ζώο δεν το εξαφανίζουμε!!!\nΓια τις παράνομες και καταχρηστικές ενέργειες του Διευθυντή εις βάρος των παραγωγών της Λεπενούς που γίνονται με την ανοχή και την συνεργασία ίσως της κ. Σταρακά θα υπάρξει δυναμική απάντηση των κτηνοτρόφων και φυσικά νομικές συνέπειες.\nΌσο η κ. Σταρακά και ο κ. Κατσιφάρας αδιαφορούν στις καταγγελίες μας και αφήνουν τον Διευθυντή να εκτελεί απερίσπαστος τα καθήκοντα του (εως ότου διαλευκανθεί έστω η υπόθεση) είναι ανεπιθύμητοι στη Λεπενού!\nΣας γνωστοποιούμε πιο κάτω την τελευταία απάντηση μας στην Αντιπεριφερειάρχη:\nΒρισκόμαστε στη δυσάρεστη θέση να σας γνωρίσουμε ότι το υπ. Αριθμ. 119273/13255 έγγραφο που υπογράφει ο διευθυντής της ΔΑΟΚ Αιτωλοακαρνανίας, με ημερομηνία 9/5/2017, το οποίο και μας κοινοποιήθηκε ως απάντηση σχετικής αναφοράς μας (αριθμ. Πρωτ. 115002/632), είμαστε υποχρεωμένοι να το επιστρέψουμε ως απαράδεκτο κ. Σταρακά.\nΩς επιτροπή κατοίκων απευθυνθήκαμε στην αντιπεριφερειάρχη Αιτωλοακαρνανίας και όχι σε έναν υπηρεσιακό παράγοντα και μάλιστα σε εκείνων που στην ίδια την αναφορά μας καταγγέλλουμε ως βασικό υπαίτιο μιας κατάστασης, αν μη τι άλλο, νοσηρής.\nΑντί των δικών σας απόψεων και αντί της ενημέρωσης για τις ενέργειές σας για τα όσα σοβαρά και πολύ συγκεκριμένα σας καταγγείλαμε για το πώς ενήργησε ο προϊστάμενος της υπηρεσίας που εσείς εποπτεύεται, μας στείλατε ένα χαρτί, απλώς και μόνο για να βγείτε από την υποχρέωση. Και λυπούμαστε πολύ για αυτό.\nΣας πληροφορούμε ότι έχουμε γνώση των δικαιωμάτων μας και δεν υπήρχε λόγος να κοπιάσετε για να μας υποδείξετε ότι μπορούμε να υποβάλουμε ένσταση. Όμως ακόμη και σε αυτό, το μοναδικό σημείο που περιέχει η απάντησή σας, προσποιήστε ότι δεν καταλαβαίνεται. Πιθανόν να μην μπήκατε καν στη διαδικασία να διαβάσετε το κείμενο της αναφοράς μας. Διότι αν το είχατε κάνει, θα γνωρίζατε ότι ο διευθυντής της υπηρεσίας σας φρόντισε, ουσιαστικά, να μας στερήσει και αυτό το δικαίωμα. Τι νόημα έχει αλήθεια η όποια ένσταση, μετά από μια σειρά αυθαιρεσίες επί της ΚΒΔ, που μοναδική στόχευση είχαν να εγκλωβίσουν τους κτηνοτρόφους και να μεθοδεύσουν το αποτέλεσμα των ελέγχων του ΟΠΕΚΕΠΕ;\nΣας αποστέλλουμε, λοιπόν, εκ νέου την αρχική μας αναφορά και ελπίζουμε αυτή τη φορά να μας δώσετε απαντήσεις στα οχτώ επιμέρους σημεία, εφόσον, φυσικά, υπάρχουν απαντήσεις για όλα αυτά.\nΠρωτίστως, θα θέλαμε να μας γνωστοποιήσετε το αν και κατά πόσο είχατε ενημέρωση για τα έργα και τις ημέρες του διευθυντή της υπηρεσίας σας, για το αν ενεργούσε αυτοβούλως ή κατόπιν εντολών σας, για το αν συμφωνείτε και εγκρίνετε τις πρακτικές του ή για το σε ποιες ενέργειες θα προβείτε ως η πολιτικά και διοικητικά υπεύθυνη για την αποκατάσταση της αξιοπρέπειάς μας και της αδικίας σε βάρος μας.”\nΑναρτήθηκε από Διαχείριση ιστολογίου στις 5/18/2017 03:47:00 μ.μ.\nΘυμάστε τον Φοίβο από την “Νταντά”; Δείτε πόσο κούκλος είναι σήμερα και τα τρία επαγγέλματα που έχει ακολουθήσει! (photos)


Πόρτο Ράφτη - Μεγάλο ψάρι στον Καλό Γυαλό - porto-rafti\nΑρχική Πορτο Ραφτη Πόρτο Ράφτη – Μεγάλο ψάρι στον Καλό Γυαλό\nΜετά από αναφορές λουομένων, καθώς και του ναυαγοσώστη της παραλίας του Καλού Γυαλού στο Πόρτο Ράφτη, για την ύπαρξη μεγάλου ψαριού περί του ενός μέτρου στην εν λόγω παραλία, σας γνωρίζουμε, ότι όργανα του Α΄Λιμενικού Τμήματος Μαρκοπούλου, καθώς και το Δημοτικό Λιμενικό Ταμείο, προέβησαν στην έρευνα για τυχόν εντοπισμό και εξακρίβωση του, με αρνητικά αποτελέσματα.\nΑπό φωτογραφίες λουομένου, η οικεία λιμενική αρχή ενημέρωσε τηλεφωνικά αλλά και εγγράφως το ΕΛΚΕΘΕ καθώς και συναρμόδιες υπηρεσίες για την παροχή περαιτέρω οδηγιών.\nΜέχρι στιγμής έχουμε αναφορά για τραυματισμό ενός λουομένου που τραυματίστηκε από ένα ψάρι, κατά δήλωση του, χρώματος γκρίζο-μπλε με μία κίτρινη γραμμή στη μέση, το οποίο αλλάζοντας πορεία, πιθανόν τον τραυμάτισε με την ουρά του.\nΜε ανεπτυγμένη την ατομική μας ευθύνη, φορείς και λουόμενοι, εναρμονισμένοι με την κείμενη νομοθεσία, προσέχουμε τόσο τους εαυτούς μας, όσο και το θαλάσσιο ζώο στο φυσικό του περιβάλλον.\nΠροηγούμενο άρθροΝέα προκλητική NAVTEX της Τουρκίας. Ζητά αποστρατιωτικοποίηση της Λήμνου. Αναβολή της Συνόδου Κορυφής της Ε.Ε.\nΕπόμενο άρθροYψηλά τα επίπεδα διάγνωσης νέων περιστατικών COVID. Μόνο με ραντεβού οι εφορίες. Κλείνουν τα θέατρα από 24/9


Ελλάδα-Κόσοβο • Προγνωστικά-Ανάλυση Αγώνα • Bet-planet.gr\nRoi Reinshreiber (Ισραήλ)\nSiciliano 13/10/2020 | 22:45\nΕυτυχή κατάληξη είχε η εντός έδρας υποχρέωση του αντιπροσωπευτικού μας συγκροτήματος κόντρα στη Μολδαβία, την οποία κέρδισε με σκορ 2-0. Καθοριστική στιγμή η φάση του 45' όταν ο Παυλίδης κέρδισε αποβολή αντιπάλου και πέναλτυ, το οποίο μετουσίωσε σε γκολ ο Μπακασέτας, ενώ το δεύτερο γκολ σημείωσε με όμορφη προσπάθεια ο Μάνταλος. Πριν το φινάλε ο κίπερ Βλαχοδήμος απέκρουσε πέναλτυ και ο Φορτούνης είχε διπλό δοκάρι, σε μία βραδιά που η Εθνική Ελλάδος μπορεί να μην έπιασε υψηλή απόδοση, ωστόσο η δουλειά έγινε και αυτό είναι το ζητούμενο και απόψε κατά τη φιλοξενία των Κοσοβάρων στο ΟΑΚΑ.\nXωρίς κάποιο νέο πρόβλημα θα παραταχτεί η Εθνική Ελλάδος.\nΕλλάδα (4-2-3-1): Μπάρκας - Σβάρνας, Χατζηδιάκος, Τζαβέλλας, Γιαννούλης – Κουρμπέλης, Μπουχαλάκης – Λημνιός, Μπακασέτας, Φορτούνης – Παυλίδης\nΣτη συνέντευξη τύπου ο τεχνικός Φαν ι Σιπ επεσήμανε τα ακόλουθα : «Όλα τα παιδιά είναι σε καλή κατάσταση. Προφανώς υπάρχει λίγη κούραση, αλλά έχουν επανέλθει και έχουν και τη σημερινή ημέρα για να ξεκουραστούν. Είναι όλοι οι παίκτες διαθέσιμοι. Τα παιδιά είναι συνηθισμένα να παίζουν απαιτητικά παιχνίδια. Αύριο το πρωί θα αποφασίσω για την ενδεκάδα. Εχω εξηγήσει στα παιδιά πώς θέλουν να παίζουμε και έχουν προσαρμοστεί σε μεγάλο βαθμό. Σε κάθε παιχνίδι και ειδικά απέναντι στο Κόσοβο, θα πρέπει να έχουμε την κατοχή. Όταν έχεις την μπάλα στα πόδια σου, μπορείς να δημιουργήσεις και να έχεις τον έλεγχο του αγώνα».\nΣε χαμηλό τέμπο η αναμέτρηση στην Πρίστινα ανάμεσα στο Κόσοβο και τη Σλοβενία που κρίθηκε υπέρ των φιλοξενουμένων (0-1) με ένα γκολ στα μέσα του πρώτου ημιχρόνου, χωρίς να καταφέρουν οι γηπεδούχοι να διεκδικήσουν σοβαρά την ισοφάριση και το κέρδος κάποιου βαθμοί. Με μόνη παρακαταθήκη την ισοπαλία (1-1) στην πρώτη αγωνιστική απέναντι στη Μολδαβία, οι Κοσοβάροι φαίνεται πως θα παλέψουν για να αποφύγουν την τελευταία θέση του γκρουπ και τον υποβιβασμό στο τέταρτο επίπεδο δυναμικότητας. Δεδομένα πάντως θα παραταχτούν με αμυντικό σχήμα απόψε στο ΟΑΚΑ προσπαθώντας να χτυπήσουν στις αντεπιθέσεις.\nΜουρίκι (Ε), Ραχμάνι (Α), Μπερίσα (Μ), Ράσιτσα (Ε) δεν είναι διαθέσιμοι.\nΚόσοβο (4-2-3-1) : Μούριτς, Χαντεργκιονάι, Ντρέσεβιτς, Αλίτι, Πακαράδα, Σάλα, Μπερίσα, Ζεγκρόβα (89’ Χασάνι), Τσέλινα, Ζένελι, Κολόλι\nΕκ προοιμίου δύσκολη η αποψινή αποστολή των Κοσοβάρων που έχουν να αντιμετωπίσουν πολλά προβλήματα απουσιών στο κέντρο και την επίθεση. Η Εθνική Ελλάδος με τον Φαν τ Σιπ μπορεί να μην ενθουσιάζει με το θέαμα που παρουσιάζει, όμως τουλάχιστον ξέρει να ''καθαρίζει'' τέτοια παιχνίδια και προκειμένου να αυξήσω την απόδοση στον άσο θα τον συνδυάσω με under 4.5 (1.80 stoiximan) για ευνόητους λόγους.\n21:45 Ελλάδα-Κόσοβο Result & U/O 1 & Under 4.5 1.80 10 0-0 -10.00


Πρωτοφανής εισβολή στο ΥΠΕΘΑ -Εκανε ντου ο Ρουβίκωνας Πρωτοφανής εισβολή στο ΥΠΕΘΑ -Εκανε ντου ο Ρουβίκωνας | Epirusblog.gr | Ιωάννινα Ήπειρος Ελλάδα\nΛίγα πράγματα βγαίνουν στην δημοσιότητα για όποιον δεν είναι διατεθειμένος να ψάξει ενεργά τι συμβαίνει. Το συνολικό συμπέρασμα είναι πώς η Ελλάδα γίνεται ενεργό μέλος ενός άξονα που περιλαμβάνει την Κύπρο, το Ισραήλ, την Αίγυπτο και πιθανόν σύντομα και την Σ.Αραβία.\nΕνός άξονα που όλα δείχνουν, όχι μόνο δημιουργεί μια συμμαχία σε σχέση με την εκμετάλλευση των υδρογονανθράκων και τη διαδρομή των αγωγών τους στην περιοχής, αλλά αποκτά στοιχεία πολεμικού συνασπισμού.\nΟ Αμερικάνικός ιμπεριαλισμός είναι ο πάτρωνας αυτής της συνεύρεσης που επιθυμεί να την χρησιμοποιήσει ως εκπρόσωπό του στην σύγκρουσή του για κυριαρχία ενάντια στον Ρωσικό-Ιρανικό-Τουρκικό ιμπεριαλιστικό άξονα.\nΤα σημάδια αυξάνονται διαρκώς. Δεν ειναι μόνο η τακτική εισφορά δισεκατομμυρίων στην πολεμική βιομηχανία των ΗΠΑ που την είδαμε να ξεκινάει με το καλημέρα της κυβέρνησης Σύριζα-Ανέλ (500 εκατομύρια για εκσυγχρονισμό αεροσκαφών ναυτικής συνεργασίας) και συνεχίζει σήμερα με την αναβάθμιση των F16 με 1,5 δις.\nΑυτή από μόνη της θα μπορούσε να θεωρηθεί ως φορολογία μιας περιφέρειας προς το αυτοκρατορικό κέντρο. Είναι άλλα σημαντικότερα. Είναι η επέκταση στης βάσης της Σούδας που πλέον θα γίνει το βασικό σημείο απογείωση επανδρωμένων και μη μαχητικών για τα στρατιωτικά πλήγματα των ΗΠΑ σε όλη την περιοχή.\nΗ βάση από όπου θα ξεκινούν τα drones για στοχευμένες δολοφονίες όποιου οι ΗΠΑ χαρακτηρίσουν ως τρομοκράτη. Είναι η καθιέρωση πλεόν κοινών στρατιωτικών ασκήσεων Ελλάδας-Κύπρου-Ισραήλ και η γραφειοκρατική δόμηση του στρατιωτικού τους συντονισμού. Είναι η προοπτική του αγωγού Eastmed, που παρακάμπτει την ενεργειακή εξάρτηση της ΕΕ από την Ρωσία και βάζει στον άξονα και την Ιταλία.\nΕίναι τα ξαφνικά νταραβέρια για πυρομαχικά στη Σ.Αραβία που γενοκτονεί ανενόχλητη στην Υεμένη. Είναι οι προετοιμασίες για αποθήκευση πυρηνικών όπλων στον Αραξο. Είναι η αναζωπύρωση του Κυπριακού. Είναι η κρίση και ο αναβρασμός στα Βαλκάνια όπου και εκεί αντανακλάται ο ίδιος ανταγωνισμός με αυτόν στην Μ.Ανατολή.\nΣτην Ελλάδα του 73 η κοινωνική βάση βγήκε μπροστά για ένα σύνολο θεματικών και με ένα καλειδοσκόπιο απόψεων, στόχων και μέσων. Ηττήθηκε αλλά επηρέασε. Σήμερα βρισκόμαστε μπροστά στην πολύ άσχημη πιθανότητα η κοινωνική βάση στην Ελλάδα να συνεχίζει να απέχει του μέλλοντός της και κάθε ελπίδας να το φέρει κάπως στα μέτρα της.


22/09/2018, 22:02 10\nΧιλιάδες νεκροί και αγνοούμενοι, μία διχοτομημένη χώρα, ζωές που καταστράφηκαν, άνθρωποι που υποχρεώθηκαν με τη βία να εγκαταλείψουν τις κατοικίες τους. Όλα τα παραπάνω συνιστούν... ειρηνευτική επιχείρηση κατά τον Τούρκο πρόεδρο, Ρετζέπ Ταγίπ Ερντογάν, ο οποίος δεν έχασε την ευκαιρία να προκαλέσει για μία ακόμη φορά, αναφερόμενος στην εισβολή και στην κατοχή της Κύπρου από τουρκικά στρατεύματα.\n...δεν συνεβαιναν πριν τον τσιπρα. Ηρθε και ανοιξε τα συνορα με τη Τουρκια και μας ξεφτιλιζει σαν χωρα και σαν εθνος. Ο φασιστας ερντογαν εκμεταλλευεται την ξετσιπωσια της κυβερνησης. Οπως την εκμεταλλευονται και καθε λογης αρπαχτικα που θελουν να φανε την Ελλαδα οπως δανειστες Σκοπιανοι Αλβανοι λαθρομεταναστες και κατσαπλιαδες. Ολοι μαζι. Μετα απο τοση προδοσια δεν αποκλειω καθολου ο τσιπρας να βραβευτει η να του δωσουν καποια θεση ευρωπαιου επιτροπου. Θυσιαζει την Ελλαδα για να εκπληρωσει το ψωνιο του να γινει ενα με τους 'δυνατους'. Τα δινει ολα για το προσωπικο του οφελος. Με τον τσιπρα οι ξενοι πανε να τα 'κλεισουν' ολα, συμφωνια με τα Σκοπια, με την Αλβανια ακομα και το κυπριακο. Ανοιγοντας ουσιαστικα παλιες και νεες πληγες. Ξερουν οτι δεν εχει ηθικους φραγμους και το εκμεταλλευονται. Οπως τωρα που παει να ανταλλαξει τη συμφωνια των Πρεσπων με την καθυστερηση της μειωσης των συνταξεων.....μεχρι να φτασουν τελικα στο σημειο να σκοτωσουν τις συνταξεις για να 'σωσουν' το ασφαλιστικο ετσι ακριβως σκοτωνουν και την Ελλαδα για να σωσουν τα συμφεροντα τους. ΜΕΧΡΙ ΕΔΩ ΟΜΩΣ. ΟΛΑ ΕΧΟΥΝ ΤΟ ΟΡΙΟ ΤΟΥΣ. Η ΑΠΑΙΤΗΣΗ ΤΟΥ ΛΑΟΥ ΕΙΝΑΙ ΝΑ ΜΗΝ ΨΗΦΙΣΤΕΙ Η ΣΥΜΦΩΝΙΑ ΜΕ ΤΑ ΣΚΟΠΙΑ. ΓΙ ΑΥΤΟ ΕΚΛΟΓΕΣ ΠΡΙΝ Η ΣΥΜΦΩΝΙΑ ΕΡΘΕΙ ΣΤΗ ΒΟΥΛΗ. ΑΥΤΟ ΠΡΕΠΕΙ ΝΑ ΓΙΝΕΙ ΑΠΑΙΤΗΣΗ ΚΑΙ ΤΗΣ ΑΝΤΙΠΟΛΙΤΕΥΣΗΣ.\nΤιμή και δόξα στον εθνάρχη τον υπουργό εθνικής αμηνης και τη στρατιωτική ηγεσία της Ελλάδας το 74.τιμη και στον σύντροφο Σημίτη για τα ίμηα και στους σημερηννους για τη Μακεδονία .διαχρονηκοι προδότες .που είχαν προδότες οι απέναντι ;\nΠάντως έχει καλύτερο βεστιάριο από τον Καμμένο.\nH Τουρκία διοργανώνει φεστιβάλ Αεροδιαστημικής τεχνολογίας και ταυτόχρονα σχεδιάζει καί ιδιοπαράγει το 65% του στρατιωτικού εξοπλισμού της. Εμείς απ την άλλη μεριά κάνουμε τα πάντα γιά να κλείσει και το τελευταίο εργοστάσιο που παράγει κάτι στην Ελλάδα και παράλληλα δημιουργούμε εξαιρετικές συνθήκες γιά να φύγουν στο εξωτερικό όλα τα δυνατά μυαλά (επιστήμονες) που θα μπορούσαν να εργαστούν στην Ελλάδα και να παράξουν εγχώρια τεχνολογία, έχοντας ανοίξει την ίδια ώρα διάπλατα τις πύλες της χώρας γιά ελεύθερη είσοδο σε πάσης φύσης λαθρο-σαβουρομετανάστες γιά να επιτευχθεί η σταδιακά αλλοίωση της σύνθεσης του πληθυσμού. Η ιστορία αυτή (της αποβιομηχάνισης) ξεκίνησε από τη ''μεταπολίτευση'' καθώς όλες οι κυβερνήσεις ανεξαιρέτως εργάσθηκαν με ζήλο προς αυτή την κατεύθυνση ακολουθώντας κατά γράμμα τα σχέδια των μεγάλων εξωχώριων αφεντικών τους που θέλουν την Ελλάδα ανίσχυρη κι εξαρτημένη απ αυτούς. Τελικά είτε μας αρέσει, είτε όχι, ο Ερντογάν αποδείχτηκε δυνατός πατριώτης-ηγέτης (γιά την πατρίδα του).\nείχε απευθύνει έκκληση στον ΟΗΕ για να παρέμβουν στρατιωτικά οι εγγυήτριες δυνάμεις ώστε να αποτραπεί η ανατροπή του από την Ελληνική (!) δύναμη του νησιού. Μια από τις εγγυήτριες δυνάμεις ήταν και η Τουρκία. Ο ΟΗΕ, λοιπόν, ζήτησε τη συνδρομή της Τουρκίας μέσω του ΝΑΤΟ, για να αποτρέψει την ανατροπή Μακαρίου και να επιβάλει την ειρήνη στην περιοχή. Η Τουρκία αιματολύλησε τη δήθεν ειρηνική παρέμβαση. Ο Ερντογάν είναι διαβασμένος όπως πάντα.\nΤο πήρε το μάθημα από τον Καμμένο ο Ερντογάν. Οσο για την ενόχληση, μετά από τόσα καραγκιοζιλίκια με φόρμες και αρβύλες από τον Καμμένο, έχουμε συνηθίσει πλέον.\nΟι ένστολοι πρέπει να διασφαλιστεί ξεκάθαρα ότι είναι αποκλειστικά Χριστιανοί , αλλιώς "δουλεύουν" για την παλινόρθωση της Οθωμανικής αυτοκρατορίας.\nΤο εμπάργκο τους οδήγησε στο να αναπτύξουν την πολεμική τους βιομηχανία και έρευνα. Εμείς εδώ παρ' όλα τα τεράστια ποσά που δίνουμε για εξοπλισμούς, αναπτύξαμε τεχνικές χρηματοδότησης μέσω μιζών των πολιτικών κομμάτων και των παρατρεχάμενων. Επίσης φροντίσαμε να διαλύσουμε τα άθλια κέντρα ερευνών του στρατού και την υποτυπώδη αμυντική βιομηχανία που είχαμε.\nΌ,τι θέλει θα λέει ο Ερντογάν προκαλώντας μας και εμείς θα βάζουμε την ουρά στα σκέλια και θα παρακαλούμε κάποια ισχυρή χώρα μήπως και μας βοηθήσει, αφού θέλουμε να το παίζουμε Λουξεμβούργο και κοντεύουμε να καταργήσουμε τη στρατιωτική θητεία. Δυστυχώς, οι ισχυρές ένοπλες δυνάμεις δε γίνονται με φλυαρίες και ανελέητη άγρα ψήφων από τους πολιτικούς.\nΗ μοναδικη γλωσσα των τουρκομογγολων\nΣυμφωνα με τουρκομογγολικο λεξικο των βαρβαρων, η εισβολη σε ξενο κρατος, οι γενοκτονιες, οι σφαγες, οι βιασμοι, οι εξανδραποδισμοι, ονομαζονται "ειρηνευτικη επιχειρηση". Οπως λεμε επιχειρηση "κλαδος ελαιας" στην Συρια. Καταλαβαινετε.


τοπικά XΡΟΝΙΚΑ : Εκνευρισμός στα "κόκκινα" και πολλά "γιατί" / Ο Δημητριάδης παίζει τα ρέστα του για να μείνει άλλα 5 χρόνια δήμαρχος\nΕκνευρισμός στα "κόκκινα" και πολλά "γιατί" / Ο Δημητριάδης παίζει τα ρέστα του για να μείνει άλλα 5 χρόνια δήμαρχος\nΕκνευρισμός στο φουλ, άγχος που χτυπάει κόκκινα και επιθέσεις επί δικαίων και αδίκων. Αυτό είναι το κλίμα που επικρατεί στο ηγετικό επιτελείο του Δημητριάδη που βλέπει το έδαφος της εξουσίας να υποχωρεί με ταχύτερους ρυθμούς τις τελευταίες μέρες με αποτέλεσμα να χάνει τον έλεγχο και να κάνει φραστικές επιθέσεις σε όποιον νομίζει ότι είναι απέναντί του.\nΟ πανικόβλητος Δημητριάδης μη θέλοντας να παραδεχτεί ότι ο κύκλος του έκλεισε και ότι δώδεκα χρόνια στην καρέκλα της εξουσίας είναι αρκετά και ότι πρέπει στα 65 του χρόνια να αποσυρθεί έχει βαλθεί με κάθε μέσο να ανακόψει την καθοδική πορεία του. Έχει βαλθεί να ...ανασχέσει την καθολική πτώση του αλλά δεν καταφέρνει και το βλέπει, το οσμίζεται, το βιώνει, το βλέπει στα μάτια των συμπολιτών και τρελαίνεται. Δεν του αρέσει να χάνει.\nΚαι επειδή δεν του αρέσει να χάνει και ούτε βέβαια να παραδέχεται τις δικές του ευθύνες κάνει αυτό που ξέρει πάρα πολύ καλά να κάνει: Φορτώνει τις ευθύνες του στους άλλους. Σε όποιον του είναι εύκαιρος. Όποιον θεωρεί ότι είναι βολικός και εύκολος αντίπαλος. Δεν διστάζει να "αδειάσει" και τους πιο στενούς του συνεργάτες. Αυτός είναι ο Δημητριάδης και τον ξέρουν πλέον πολύ καλά και όσοι έκαναν μαζί του στην οχταετία του ως δήμαρχος στο Πλατύ και όσοι έκαναν μαζί του αυτή την τετραετία ως δήμαρχος της Αλεξάνδρειας.\nΕίναι λοιπόν εκνευρισμένος ο Δημητριάδης και πανικόβλητος. Και επειδή ο πανικός είναι κακός σύμβουλος κάνει λάθη και μάλιστα τραγικά. Γιατί μόνο τραγικό μπορεί να είναι η επίθεση σε κάθε έναν που νομίζει ή θεωρεί ή όντως είναι απέναντί του. Σε όποιον στην τελική δεν είναι μαζί του. Πάνε περίπατο οι ευγενικοί τρόποι, τα χαμόγελα και οι τυπικοί εκ της θέσεώς του υποχρεωτικοί όροι συμπεριφοράς. Μετατρέπεται σε έναν φανατισμένο πολιτικάντη.\nΟ κύκλος του Δημητριάδη έκλεισε και το γνωρίζει. Φωνάζουν τα παπαγαλάκια του με ασθμαίνουσα φωνή ότι του γίνονται άδικες και χυδαίες επιθέσεις. Ονομάζουν χυδαία επίθεση τα ερωτήματα που γίνονται δημόσια και με υπογραφή. Τα ερωτήματα περιμένουν απαντήσεις και τα υπενθυμίζουμε εκ νέου:\n-Με ποιο σκεπτικό ο Δημητριάδης "έφαγε" ποινή αργίας 20 ημερών από τον διορισμένο Περιφερειάρχη; Γιατί δεν δίνει την απόφαση αυτή στην δημοσιότητα;\n-Γιατί περιφρονεί εκ συστήματος τους τοπικούς επαγγελματίες και δίνει κατά συρροή τις αναθέσεις σε επαγγελματίες εκτός δήμου;\n-Γιατί οι απευθείας αναθέσεις των έργων του δήμου ξεπερνάνε το 80% του συνόλου των έργων; Ποιος ωφελείτε από αυτή την τακτική με το σπάσιμο των έργων;\n-Γιατί η διοίκηση και ο Δημητριάδης προσωπικά ενώ ακύρωσε το έργο της ανάπλασης του κέντρου της Αλεξάνδρειας ύψους 5 εκατομμυρίων ευρώ ακύρωσε την ίδια την απόφαση; Τι μεσολάβησε;\n-Γιατί ο Δημητριάδης δεν έκανε κανέναν δημόσιο απολογισμό όπως ο νόμος ορίζει;\n-Γιατί ο Δημητριάδης δεν ενημερώνει τους δημότες για το αίτιο της πυρκαγιάς των αρχείων της Μελίκης ενώ πέρασαν τρία χρόνια από το συμβάν;\n-Γιατί επιτρέπει στον εργολάβο που μεταφέρει τα σκουπίδια να ρυπαίνει ασύστολα τον χώρο και να μην τηρεί τις συμβατικές του υποχρεώσεις ενώ ο ίδιος ως δήμαρχος τον πληρώνει κανονικά ενώ θα έπρεπε να σταματήσει να πληρώνει μέχρι να συμμορφωθεί;\nΓιατί, γιατί, χιλιάδες γιατί σε μια ανίκανη διοίκηση και στον πιο ανεπαρκή δήμαρχο όλων των εποχών θα μπορούσα να απευθύνω πλην όμως άδικα περιμένω απάντηση.\nΤην απάντηση στον Δημητριάδη θα την δώσει ο λαός του δήμου Αλεξάνδρειας στις 18 Μαΐου και θα είναι ηχηρή.\n-Δεν θα πω εγώ τί να ψηφίσει ο κόσμος. Όλοι έχετε κριτήριο και δυνατότητα κρίσης και αξιολόγησης. Εσείς ξέρετε και εσείς θα αναλάβετε το κόστος της επιλογής σας.


Ο Γιαννιώτας έβγαλε τα... εσώψυχά του: "Δεν θα πουλήσω τον Άρη"! - PRESSARIS\nΟ Γιαννιώτας έβγαλε τα… εσώψυχά του: “Δεν θα πουλήσω τον Άρη”!\nΉταν μια ακόμη συγκλονιστική συνέντευξη στον Super Aris. Χωρίς υπερβολή, χωρίς διάθεση κολακείας. Ο Γιάννης Γιαννιώτας, έβγαλε τα… σώψυχά του στην εφημερίδα των οργανωμένων οπαδών σε μια συνομιλία, όπως θα την χαρακτηρίζαμε, που θα συζητηθεί!\nΟ νεαρός επιθετικός των κίτρινων δέχθηκε δύσκολες και σκληρές ερωτήσεις. Το ξεκαθάρισε ότι “δεν θα πουλήσει ποτέ τον Άρη”. Βέβαια, άφησε ένα παράθυρο ανοιχτό. Αν είναι για να σωθεί ο σύλλογος θα λειτουργήσει προς το συμφέρον του Άρη.\nΔιαβάστε την αποκαλυπτική συνέντευξη του Γιαννιώτα, όπως τη δημοσίευσε στο τελευταίο του φύλλο ο Super Aris:\nΑποτέλεσες τη μεγάλη αποκάλυψη του φετινού ΆΡΗ και έναν απ’ τους ελάχιστους λόγους που έκαναν τον Αρειανό οπαδό να χαμογελάσει και να αισθανθεί υπερήφανος. Ποιά είναι τα δικά σου συναισθήματα για τη σεζόν που έφυγε; Περίμενες ότι θα είχε, αυτή την εξέλιξη;\n«Πίστευα κάπου μέσα μου ότι θα μου δίνονταν η ευκαιρία ν’ αγωνιστώ, αλλά σε καμιά περίπτωση ότι θα έκανα τόσα πολλά παιχνίδια. Βασικά περίμενα να παίζαμε πλει όφς, κι εκεί να μου δίνονταν η ευκαιρία ν’ αγωνιζόμουν σε δυο-τρία παιχνίδια.»\nΜπορεί για τον ΆΡΗ να ήταν άλλη μια αποτυχημένη χρονιά, για σένα, όμως, ήταν μια χρονιά ορόσημο, σωστά;\n«Λογικό δεν είναι; Απ’ το απόλυτο τίποτα, απ’ το απόλυτο μηδέν, στην πρώτη ομάδα. Απ’ το άγχος και την υπερένταση που ένοιωθα στην αρχή, ούτε ύπνος μ’ έπιανε. Στριφογύριζα στο κρεβάτι περιμένοντας να ξημερώσει να πάω προπόνηση.»\nΑυτό που πάνω απ’ όλα γουστάρουμε σ’ εσένα ξέρεις ποιο είναι; Η ψυχολογία κι η νοοτροπία που ‘χεις κάθε φορά κι ανεξαρτήτως αντίπαλου ή έδρας, που μπαίνεις να παίξεις. Που δε χαμπαριάζεις τίποτα. Αυτό ακριβώς που ζητάμε απ’ τους ποδοσφαιριστές μας. Αυτό ακριβώς που αρμόζει στο όνομα και την ιστορία του ΆΡΗ.\n«Αν το χρωστάμε αυτό σε κάποιον, αυτός ο άνθρωπος δεν είναι άλλος απ’ τον Στέφανο τον Γιώρη. Μεγαλύτερη κληρονομιά δε γίνονταν να μας άφηνε. Αυτός ήταν που μας είχε εμφυσήσει με τη ψυχολογία αυτή. Από μικρά παιδιά, έτσι μας είχε μάθει. Παίζαμε με τον ολυμπιακό και τον παναθηναϊκό και μας έλεγε:\n«…και ποιοι είναι αυτοί ρε, που θέλουν να σας κερδίσουν; Ο ΆΡΗΣ ρε, είμαστε εμείς. Θα τους γ…»\nΠριν από κάθε ματς μας έλεγε ότι, σήμερα πρέπει να κερδίσουμε με 3-0.Μπαίναμε μέσα με τη ψυχολογία, όχι απλά να κερδίσουμε, αλλά, με στόχο να βάλουμε τρία γκολ οπωσδήποτε. Κερδίσαμε με 2-1 μια φορά και κόντεψε να γκρεμίσει τα αποδυτήρια. Έτσι έχω μάθει να λειτουργώ όλα αυτά τα χρόνια. Να μπαίνω μέσα για να κερδίζω, δε μου αρκεί ούτε η ισοπαλία και δε με νοιάζει ούτε που παίζω, ούτε και ποιος είναι ο αντίπαλος.»\nΤι ήταν για σένα αυτός ο άνθρωπος;\n«Ότι και να πω είναι λίγο. Είναι αμέτρητες οι στιγμές κι οι ιστορίες που ‘χω να θυμηθώ. Κατ’ αρχήν ,όχι απλά δε μου ‘χε πει μπράβο ποτέ, αλλά το μπινελίκι που μ’ έσερνε ήταν ατελείωτο και …κατ’ εξακολούθηση. Το τι ‘χα ακούσει, όλα αυτά τα χρόνια δε περιγράφεται… Ήξερα όμως ότι για ν’ ασχολείται τόσο πολύ μαζί μου, σημαίνει ότι μ’ αγαπάει και πως ότι λέει και κάνει είναι για το καλό μου.»\nΖήσαμε μαζί σου ,φέτος, δυο συγκλονιστικά στιγμιότυπα που θέλουμε να τα θυμηθούμε παρέα. Το δεύτερο χρονικά ήταν στο Αγρίνιο, όταν πανηγύρισες το γκολ που πέτυχες, βγάζοντας τη μπλούζα και δείχνοντας το μήνυμα στο μπλουζάκι που είχες γράψει γι αυτόν.\n«Ήμουν σίγουρος ότι θα ‘βαζα γκολ, το ‘χα προαίσθημα. Γι αυτό και το μπλουζάκι το ‘κανα πριν ξεκινήσει το ματς. Ήταν ένας τρόπος να πω ευχαριστώ σ’ έναν άνθρωπο, ο οποίος δεν ήταν μόνο λόγια και ο οποίος με βοήθησε πραγματικά. Μπορούσα να κάνω μια απλή δήλωση, αλλά νομίζω ότι ο κ. Στέφανος άξιζε πολύ περισσότερο από κάτι τέτοιο.»\nΣυγκλονιστικό δεν έκανε το πανηγυρισμό μόνο ο τρόπος, αλλά ειδικότερα η στιγμή που έγινε κι ενώ το σκορ ήταν ήδη 4-0.Κι όμως ούτε ντράπηκες ,ούτε δίστασες όπως, ίσως, θα έπρατταν οι περισσότεροι τη δεδομένη στιγμή.\n«Προς στιγμή το σκέφτηκα κι αυτό. Τι έκανα τώρα λέω, η μισή Θεσσαλονίκη θα με βρίζει. Αλλά δε μ’ ένοιαζε. Έκανα ακριβώς αυτό που ήθελα και αισθανόμουν ότι έπρεπε να κάνω.»\nΤο δεύτερο και πρώτο χρονικά ήταν στο ματς της τούμπας, όπου αν και σακατεμένος απ’ τους τόνους κλωτσιάς που πρόλαβες να μαζέψεις, όχι απλά δε «μάσησες» αλλά στη κυριολεξία κουτσαίνοντας, μπήκες να συνεχίσεις…\n«Όταν περιμένεις αυτό το παιχνίδι μια ολόκληρη χρονιά και δε προλαβαίνεις ν αγωνιστείς ούτε ένα πεντάλεπτο ,σκέφτεσαι ότι δεν είναι δυνατόν να συμβαίνει σ’ εσένα αυτό το πράγμα. Το πρώτο που σκέφτηκα τη στιγμή που χτύπησα ήταν: «…ωχ, τι θα λέω στο κόσμο τώρα που μπήκα κι ούτε πέντε λεπτά δε πρόλαβα να παίξω;»\nΗ κλωτσιά με βρήκε λίγο πάνω απ’ τον αστράγαλο, σε σημείο που ούτε τα δάχτυλα του ποδιού μπορούσα να κουνήσω. Δε «μ’ άκουγε» το πόδι μου…Ο γιατρός μου είπε ότι την είχα φάει πάνω στο νεύρο. Πατούσα με τα αριστερό κι απ’ το πόνο έτρεμε όλο μου το σώμα.\nΔε διανοούμουν, όμως, ότι θα ‘φευγα έτσι απ’ αυτό το παιχνίδι. Είχα το ίδιο προαίσθημα που είχα και στο Αγρίνιο. Ήμουν σίγουρος ότι θα σκόραρα.»\nΈπρεπε να τους το κάρφωνες σ’ εκείνη τη φάση. Ας όψεται, όμως, η αιώνια κωλοφαρδία τους.\n«Όταν είδα το Κρέσιτς να ‘ρχεται έτσι καταπάνω μου, με το πόδι τόσο απλωμένο ,είπα, δε μπορεί θα το μαζέψει. Το μόνο που πρόλαβα ήταν να σφιχτώ για να μη χτυπήσω, ακόμα, περισσότερο και να πλασάρω. Να φανταστείτε απ’ τη κλωτσιά που έφαγα, όχι απλά δεν έβλεπα που πήγαινε η μπάλα, αλλά είχα γυρίσει ολόκληρος και μπροστά μου, μόλις σηκώθηκα αντί για τον Κρέσιτς, έβλεπα το Βελλίδη.»\nΕίναι τέτοια η φάρα αυτών των θρασύδειλων που δε δίστασαν να χτυπήσουν ΠΙΣΩΠΛΑΤΑ και τον Αντώνη Λεπιτσά, τον προπονητή τερματοφυλάκων που σε βοηθούσε να περπατήσεις, στο τέλος του παιχνιδιού.\n«Πράγματι ήρθε κάποιος κρατώντας ένα μπουκάλι σπασμένο και τον χτύπησε πισώπλατα. Κι ούτε γάτα, ούτε ζημιά… Δε μπορώ να καταλάβω πως είναι δυνατόν να συμβαίνουν τέτοια περιστατικά σε άλλα γήπεδα και κανείς να μη τιμωρείτε και στο δικό μας γήπεδο, που δεν έχει γίνει το παραμικρό, όλα αυτά τα χρόνια, να διακόπτετε ολόκληρος αγώνας για ένα πλαστικό μπουκάλι που «έξυσε» την επόπτρια. Δε λέω να εφαρμόζονται οι κανονισμοί κι οι νόμοι. Αλλά σε όλους το ίδιο .Όχι επιλεκτικά ,όπως έγινε σ’ εμάς.»\nΓιατί, μόνο αυτό ήταν; Τι δεν έγινε, και φέτος επιλεκτικά εις βάρος του ΆΡΗ; Είμαστε η μόνη ομάδα που δεν της δόθηκε ούτε ένα πέναλτι. Έχουμε να στήσουμε τη μπάλα στην άσπρη βούλα ,πάνω από ενάμιση χρόνο…\n«Προσωπικά, πιστεύω ότι για να πάρουμε κάποιο πέναλτι ή πρέπει να μας πυροβολήσει ο αντίπαλος, ή να ‘ρθει από πίσω και να μας κοπανήσει με κάνα ρόπαλο. Να βγει αίμα δηλαδή, οπωσδήποτε. Αν και πάλι, τώρα που το σκέφτομαι, αντί για πέναλτι, μπορεί να δοθεί κάνα έμμεσο, ή κάνα απλό φάουλ. Εδώ, με τον ολυμπιακό μες το Καραϊσκάκη, ούτε καν στη καθαρή ανατροπή που μου έγινε δε μας δόθηκε κι ενώ το σκορ ήταν 3-0. Τι να λέμε τώρα…; Τάκλιν στους προσαγωγούς έκαναν στον Παπαζαχαρία μες στο Αγρίνιο κι όταν πήγαμε να διαμαρτυρηθούμε γιατί δεν τον βγάζει κόκκινη κάρτα, ο Βοσκάκης μας είπε γιατί έγινε πίσω απ’ τη γραμμή του κέντρου. Τι να λέμε τώρα…»\nΣτη φάση με τον Σπυρόπουλο τι έγινε;\n«Αν δεν ήταν ο Παπαζαχαρίας, νομίζω ούτε κίτρινη κάρτα θα του έδειχνε. Έρχονταν τρέχοντας προς το μέρος μας και φώναζε « τέλος, τέλος, τέλος, παίξτε…»\nΕυτυχώς πήγε ο Γρηγόρης και του υπενθύμισε ότι το ματς ήταν τηλεοπτικό και το έβλεπε όλη η Ελλάδα: «…ότι θες κάνε, αλλά να ξέρεις ότι το πήραν οι κάμερες, και το ‘χει δείξει η τηλεόραση…»,του είπε.»\nΑυτό που γίνεται στη δική σου περίπτωση είναι πραγματικά ανήθικο και πέρα για πέρα εκνευριστικό. Το σύνολο των αντιπάλων για να σε περιορίσει καταφεύγει σε ύπουλα και βρώμικα χτυπήματα και μάλιστα, το χειρότερο, υπό την προκλητική ανοχή των διαιτητών που, πολλές φορές, σε κάνει να πιστεύεις ότι είναι προσχεδιασμένο. Αλήθεια, πόσες φορές, φέτος, αισθάνθηκες απροστάτευτος και ποιος ήταν ο πιο βρώμικος παίκτης που αντιμετώπισες;\n«Νομίζω, δίχως δεύτερη σκέψη, ήταν το ματς με τον οφη στο Ηράκλειο. Ένοιωσα κάποια στιγμή ότι από κει μέσα δεν υπήρχε περίπτωση να ‘φευγα όρθιος. Οι τύποι βαρούσαν στο ψαχνό. Όπου προλάβαιναν…Ειδικά ο Μπουλουτ κι ο Καλαιτζιτς που για να με «ψαρώσουν» μ’ απειλούσαν ότι θα μ έσπαγαν το πόδι.\n18 χρονών εγώ και 35 χρονών αυτοί… Ειλικρινά δε μπορώ να κατανοήσω τη νοοτροπία και το σκεπτικό κάποιων ανθρώπων. Που ξέρεις, την άλλη χρονιά με κάποιον απ’ τους αντίπαλους σου, ίσως να ‘σαι και συμπαίκτης, πως είναι δυνατόν να του φέρεσαι έτσι;»\nΓνωρίζεις φανταζόμαστε, ότι απαιτήσεις απ’ το πρόσωπο σου τη νέα χρονιά είναι πολύ περισσότερες. Δεν είσαι, πλέον, ο άπειρος πιτσιρικάς ,που κάνει τα παρθενικά του βήματα, αλλά ένας παίκτης που έδειξε ότι μπορεί να προσφέρει.\n«Το γεγονός αυτό, όχι μόνο δε με προβληματίζει αλλά μ’ αρέσει κιόλας .Μακάρι του χρόνου να βάλω 7 γκολ του παραχρόνου 10 και τη μεθεπόμενη χρονιά 13.Αυτός είναι ο στόχος μου, να κάνω σιγά σιγά βήματα προόδου. Δε θέλω να ‘μαι απ’ τις περιπτώσεις παικτών που κάνουν μια αναλαμπή και στη συνέχεια ξεφουσκώνουν και χάνονται.»\nΠως ένοιωσες βλέποντας την Κ17 να σηκώνει το πρωτάθλημα;\n«…πως ένοιωσα; Σα να το πήρα εγώ. Ξέρετε είναι πάρα πολύ ξεχωριστό, πάρα πολύ ωραίο συναίσθημα να φέρνεις τίτλο στον ΆΡΗ.. Πέρυσι το πήραμε εμείς της Β΄ ομάδας ,φέτος τα παιδιά της Κ17.Δείχνει ότι κάτι κινείτε ,κάτι γίνεται στον ΆΡΗ… Μακάρι να το ‘παιρνε κι η δική μου φουρνιά, όταν ήταν στη Κ17 να λέγαμε τώρα ότι έχουμε δυο και πάμε του χρόνου για το τρίτο.»\nΜπορεί να ελπίζει ο Σύλλογος σ’ αυτά τα παιδιά;\n«Σαφώς και μπορεί και πρέπει να ελπίζει. Όπως έγινε και στη δική μας περίπτωση. Ακολουθούν παιδιά πολύ αξιόλογα κι ίσως και καλύτερα κι από μας. Το μόνο που θα πρέπει ν’ αποφύγει ο κόσμος, είναι να μπαίνει στο τρυπάκι της σύγκρισης που γίνεται μεταξύ ημών και κάποιων παλαιότερων παικτών. Χαρακτηρίζουν εμένα, ας πούμε, το νέο Ζήνδρο. Δε λέω πολύ τιμητικός ο τίτλος, αλλά εγώ είμαι ο Γιαννιώτας. Άλλα τα δικά μου χαρακτηριστικά, αλλά του κ.Ζήνδρου. Στο φινάλε μπορεί να κάνω 3-4 ματς και να εξαφανιστώ και να μην ξαναπαίξω…Τα ίδια ακούω και για τον Αντωνιάδη που χαρακτηρίζετε ο νέος Νάτσο Γκαρσία. Ας μη φορτωνόμαστε μ’ αυτή την ανώφελη πίεση και ταμπέλα, να προσπαθούμε μονίμως να μοιάσουμε σε κάποιον.»\nΑντιλαμβάνεσαι ότι αποτελείς ένα παίκτη που προέρχεται απ’ τα σπλάχνα του συλλόγου και ο κόσμος έχει, ήδη, δεθεί μαζί του.\n«Ναι, το καταλαβαίνω αυτό. Όταν άκουγα πως με υποδέχονταν ο κόσμος κάθε φορά που έμπαινα αλλαγή έτρεμα ολόκληρος…»\nΜην πάρουν τα μυαλά σου αέρα μόνο και μην «πουλήσεις» ποτέ την αγάπη αυτή…\n«…τι, εννοείται, να πάω, ποτέ στο παοκ;»\n…καλά αυτό θα ‘ταν το άκρων άωτο… Και δέκα βαγόνια ξύλο, που λέει ο λόγος, να σου ρίχνουμε κάθε μέρα και να το κάνεις αυτό σαν αντίδραση, ναι, θα είναι «πούλημα».Αλλά δεν εννοούσαμε μόνο αυτό…\n«(γελάει)…Το πρώτο, να το ξέρετε, δε πρόκειται να συμβεί ποτέ. Το «πούλημα», όμως, που λέτε είναι μεγάλη κουβέντα. Θα σας μιλήσω ανοιχτά. Αν έρθει κάποια στιγμή μια πρόταση από ένα σύλλογο και μου πουν ότι με τα χρήματα που θα εισρεύσουν στα ταμεία του ΆΡΗ θα λυθεί το οικονομικό του πρόβλημα, εξασφαλίζοντας παράλληλα, και το μέλλον το δικό μου και της οικογένειας μου, τι να κάνω να μην το σκεφτώ;\nΤο μόνο που εύχομαι είναι αυτή η πρόταση να\n‘ναι από ομάδα του εξωτερικού. Έχω δεθεί τόσο πολύ με τον ΆΡΗ και τον κόσμο του που δε μπορώ να φανταστώ, ποτέ, τον εαυτό μου αντίπαλο του. Υπάρχει βέβαια κι ένα δεύτερο σενάριο που, ούτε καν θέλω να το σκέφτομαι, αλλά που δε παύει να υφίσταται και λέει ότι για τον άλφα ή βήτα λόγο δεν αρέσω και δε με θέλει, είτε ο προπονητής, είτε ο ΆΡΗΣ και με ζητάει το Αγρίνιο ή η Νίκη Βόλου. Τί να κάνω να μην πάω και να παρατήσω τη μπάλα…;\nΓι αυτό σας είπα η λέξη «πούλημα» σηκώνει συζήτηση…»\nΝομίζω καταλαβαίνεις πως το εννοούμε εμείς…\n«Κοιτάξτε. Όταν είσαι ήδη σε μια μεγάλη ομάδα σαν τον ΆΡΗ δε βλέπω ότι υπάρχει ο οποιοσδήποτε λόγος να σκέφτεσαι να πας οπουδήποτε αλλού. Ευχή μου είναι να μείνουμε όλοι οι πρώην συμπαίκτες της Κ21 και Κ17 και αντί για το κλασσικό κύκλο, που κάνουν οι ομάδες, πριν από κάθε ματς να κάνουμε ότι κάναμε τότε. Το λεγόμενο «αβαβα»…\nΑγκαλιαζόμασταν όλοι μαζί και με τη σειρά, ο ένας μετά τον άλλον, θέλοντας, όχι μόνο, να εμψυχώσουμε τον κάθε συμπαίκτη ξεχωριστά, αλλά και για να φανεί ότι είμαστε δεμένοι σαν οικογένεια. Το θεωρούσαμε πιο ουσιαστικό απ’ το κλασσικό κύκλο που κάνουν οι περισσότερες ομάδες και απλά μιλάει ο αρχηγός κι όλοι οι υπόλοιποι ακούν. Κι αυτό είναι και το μεγάλο μου όνειρο… Η δική μας παρέα, αυτή η φουρνιά πιτσιρικάδων που έφερε στον ΆΡΗ τίτλους, να μπορέσει κάποια στιγμή να επαναλάβει το επίτευγμά της και με τη φανέλα της μεγάλης ομάδας, … »\nΣΧΕΤΙΚΑSuper 3, Super Aris, Γιαννιώτας\nΔεύτερο ραντεβού με Χατζηβρέττα για τον διακανονισμό


Αντίσταση και αντεπίθεση ουσιαστική, ολοκληρωμένη, σχεδιασμένη | ΠΟΛΙΤΙΚΗ | ΡΙΖΟΣΠΑΣΤΗΣ\nΑποσπάσματα από την ομιλία της ΓΓ της ΚΕ του ΚΚΕ, σε εκδήλωση της Οργάνωσης Σπουδάζουσας Θεσσαλονίκης της ΚΝΕ\nΚατάμεστο το αμφιθέατρο στη χτεσινή συγκέντρωση\nΣτο κατάμεστο μεγάλο αμφιθέατρο της Πολυτεχνικής Σχολής του Αριστοτέλειου Πανεπιστημίου Θεσσαλονίκης μίλησε χτες η ΓΓ της ΚΕ του ΚΚΕ Αλέκα Παπαρήγα, σε εκδήλωση της Οργάνωσης Σπουδάζουσας Θεσσαλονίκης της ΚΝΕ, μπροστά στις φοιτητικές και σπουδαστικές εκλογές. Στην εκδήλωση συμμετείχαν μαζικά φοιτητές, που συσπειρώνονται στην Πανσπουδαστική Κίνηση Συνεργασίας και αυτές τις μέρες δίνουν τη μάχη, ώστε να εκφραστεί μαζικά και δυναμικά, και μέσα από την ψήφο στις εκλογές, αλλά και στους αγώνες του εργατικού λαϊκού κινήματος, η απόφαση της νεολαίας να δυναμώσει την πάλη για την ανατροπή της εξουσίας των μονοπωλίων. Ο «Ρ» παρουσιάζει παρακάτω εκτενή αποσπάσματα από την ομιλία της ΓΓ της ΚΕ του ΚΚΕ:\nΘα ήθελα να ξεκινήσω από ένα ζήτημα. Εμείς είμαστε πάρα πολύ έμπειροι ως Κόμμα. Και όταν υπάρχουν σενάρια συνωμοτικά, είτε σενάρια προβοκατόρικα, αυτά είναι μέσα στο πολιτικό παιχνίδι.\nΔεν είναι, δηλαδή, ένα σενάριο που πρέπει κανείς να είναι αστυνομικός για να το ανακαλύψει. Και η προβοκάτσια, και η συνωμοσία, και η προσπάθεια εκφυλισμού και υπόσκαψης ενός κινήματος είναι μέρος του πολιτικού παιχνιδιού. Πολλές φορές, η κυρίαρχη τάξη, η άρχουσα τάξη στη χώρα μας, οι μηχανισμοί της ΕΕ, οι κυβερνήσεις, χτεσινή και σημερινή, ένα κίνημα προσπαθούν να το αντιμετωπίσουν ιδεολογικά και πολιτικά με επιχειρήματα διαβρωτικά ιδεολογικά και πολιτικά. Είναι τόση η δύναμη των προβλημάτων, που δεν τα καταφέρνουν. Ερχεται και η καταστολή. Αλλά ξέρετε τώρα και ο λαός μας είναι μαθημένος και στα ΜΑΤ και στα δακρυγόνα κ.λπ., και έχει τη δυνατότητα να αντιμετωπίσει και την καταστολή, ή τουλάχιστον δε φοβούνται οι αγωνιστές την καταστολή. Εχουν, λοιπόν, και άλλα μέσα. Και όλα θα τα βάλουν.\nΤώρα στο προσκήνιο δεν είναι μόνον η κυβέρνηση, δεν είναι μόνον ο πολιτικός φορέας, δεν επαρκεί. Στο προσκήνιο θα μπει κάθε καρυδιάς καρύδι. Από προβοκάτορες, από κρατικές οργανώσεις καταστολής, από εξωκρατικές οργανώσεις καταστολής, από μυστικές υπηρεσίες, μέχρι και παρακρατικές οργανώσεις καταστολής. Οι πάντες.\nΣτην πρώτη γραμμή και ο σκληρός πυρήνας των επιχειρηματιών και των πολιτικών που εκπροσωπούν επιχειρηματίες. Και είναι διατεθειμένοι, αυτοί οι οποίοι χτες - προχτές ασκούσαν κριτική στο ΠΑΣΟΚ και στην κυβέρνηση, να δώσουν χέρι βοήθειας. Διότι έπιασαν το κύριο, δηλαδή ότι η διέξοδος από την κρίση πρέπει να εξασφαλίσει το εξής πράγμα: Την επανάληψη και την ενίσχυση της κερδοφορίας του κεφαλαίου και την ακόμα μεγαλύτερη απαξίωση του πιο σημαντικού εμπορεύματος στον καπιταλισμό, που είναι το εμπόρευμα εργατική δύναμη, η ικανότητα δηλαδή του ανθρώπου να εργάζεται.\nΑκούτε, λοιπόν, το τελευταίο: Ευθέως ρωτάω τον κύριο Παπανδρέου, και μη μου απαντήσει ότι είναι θέμα δικαιοσύνης. Του λέμε καθαρά: Εχει αποφασίσει να ζητήσει τη στήριξη των πάσης φύσεως ποικιλώνυμων συμμάχων τύπου ΛΑ.Ο.Σ.; `Η επίσης και σοβαρών πολιτικών και επιχειρηματιών, οι οποίοι τώρα πια ξετσίπωτα παρεμβαίνουν με έναν τέτοιο τρόπο και χρησιμοποιώντας το νόμο και το Σύνταγμα;\nΛοιπόν. Κατέθεσε σήμερα (σ.σ. χτες) ο κ. Μάνος ως εκπρόσωπος της «Δράσης» - πού ήταν αυτό το κόμμα, η Δράση, όταν 8 εργάτες της Ναυπηγοεπισκευαστικής Ζώνης σκοτώνονταν στα αμπάρια του πλοίου στο Πέραμα; Αυτό που λέμε δεν είναι λαϊκισμός. Πού είναι η «Δράση» στα εργατικά ατυχήματα, όταν απολύονται εργάτες χωρίς αποζημίωση; Κατέθεσε, λοιπόν, μηνυτήρια αναφορά στον εισαγγελέα του Αρείου Πάγου, με την οποία ζητάει να διερευνηθούν τυχόν ποινικές ευθύνες κατά της διοίκησης του ΠΑΜΕ - και λέει και του ΚΚΕ σε ένα άλλο χαρτί που υπάρχει - για την οργάνωση και το συντονισμό παράνομων πράξεων στις οποίες έχουν επιδοθεί τελευταία: Κατάληψη λιμανιού, ξενοδοχείων, Ακροπόλεως. Είδατε εσείς να καταλήφθηκε η Ακρόπολη; Εγινε κατάληψη της Ακρόπολης; Κρεμάστηκε ένα πανό. Αλλά όταν πηγαίνουν τα μοντέλα των διάφορων οίκων και φωτογραφίζονται έξω από την Ακρόπολη για να δείξουν τις τουαλέτες...\nΝα ξέρετε, ένας μπορούσε να διαμαρτυρηθεί πάνω στην Ακρόπολη για βιαιοπραγία: Το λουκέτο! Κανένας άλλος. Μόνο το λουκέτο. Ούτε τα Μάρμαρα, ούτε τα Μνημεία, ούτε οι φύλακες, ούτε οι τουρίστες, ούτε κανένας. Το αντίθετο. Ηταν ωραίο κάτω από τα πανό του ΚΚΕ να ήταν και πολλοί τουρίστες που επισκέπτονταν την Ακρόπολη, θα ήταν ένα μήνυμα. Για να μη σας πω ότι οι τουρίστες τελικά μπήκαν γιατί βοηθήθηκαν, γιατί τους είχαν σκόπιμα κρατήσει απ' έξω για να δημιουργήσουν κλίμα διαμαρτυρίας.\nΗταν πολλοί εργαζόμενοι, οι οποίοι με το υστέρημά τους ήρθαν να δουν την Ακρόπολη και χειροκροτούσαν. Οπως χειροκροτούσαν και πολλοί τουρίστες στο κρουαζιερόπλοιο στον Πειραιά, οι οποίοι μάλιστα ήταν και συνδικαλισμένοι και συνδικαλιστές, απ' ό,τι μάθαμε. Είναι ο λεγόμενος «κοινωνικός τουρισμός». Σ' αυτές τις μαζικές κρουαζιέρες δεν πηγαίνει ο τουρισμός που αφήνει τα πολλά χρήματα.\nΠρόκειται για τουρισμό που τα έχει πληρώσει στο πρακτορείο, τρώει στο καράβι, άντε να πάει να πληρώσει κι ένα εισιτήριο στην Ακρόπολη και ένα στο Μουσείο για να τα επισκεφθεί. Μακάρι να είχαμε μαζικό λαϊκό κοινωνικό τουρισμό απ' όλα τα σημεία της Γης στην Ελλάδα. Και πολιτιστικά θα ήταν καλό, αλλά και μικρομεσαία μαγαζιά, ενοικιαζόμενα κ.λπ. θα είχαν ένα εισόδημα. Ο ποιοτικός τουρισμός, που λέει η κυβέρνηση, δεν αφήνει τίποτα στον πολύ κόσμο. Εν πάση περιπτώσει, έχει ο καθένας το δικαίωμα να διαφωνήσει και για την Ακρόπολη, και για το πλοίο κ.λπ.\nΟρίστε, ο κ. Μάνος. Δεν είναι περίεργο, διότι ο άνθρωπος είναι γόνος της αστικής τάξης της χώρας μας. Και εδώ πια είναι καθαρό. Ο λαός δεν είναι αντιμέτωπος μόνο με μια κυβέρνηση ή με μια αξιωματική αντιπολίτευση. Είναι αντιμέτωπος σήμερα με τα συμφέροντα των μονοπωλίων, της αστικής τάξης της Ελλάδας. Και εδώ, πραγματικά, η αντίσταση και η αντεπίθεση πρέπει να είναι ουσιαστική και ολοκληρωμένη, προγραμματισμένη, σχεδιασμένη, όχι ξεσπάσματα αγώνα τα οποία μετά ο αντίπαλος τα κάνει φτερό και πούπουλο.\nΤους ανησυχεί η κρίση\nΓιατί αντιδρά έτσι ο κύριος Μάνος; Γιατί αντέδρασε έτσι ο κ. Αλαφούζος; Οχι μόνο γιατί είναι εφοπλιστής. Γιατί αντέδρασε ο πρόεδρος του ΣΕΒ ο κ. Δασκαλόπουλος, ο οποίος, λίγο - πολύ, είπε βγάλτε στην παρανομία το ΚΚΕ; Γιατί επιστράτευσαν το Σύνταγμα, το οποίο πάρα πολλές φορές η κυρίαρχη πολιτική το έκανε φύλλο και φτερό; Οταν πέρναγαν τα ΝΑΤΟικά στρατεύματα από την Ελλάδα και κυρίως από τη Θεσσαλονίκη, για τη Γιουγκοσλαβία, προηγουμένως έπρεπε να γίνει συζήτηση στη Βουλή.\nΓιατί; Επειδή φέρνουν με την πλειοψηφία ένα νόμο που λέει ότι μπορεί να μη συζητηθεί στη Βουλή; Μια σειρά ευρωπαϊκές οδηγίες είναι έξω από τη Βουλή, πάρα πολλά πράγματα, Προεδρικά Διατάγματα έρχονται απευθείας από τον Πρόεδρο της Δημοκρατίας και την ΕΕ, γιατί υπάρχει άρθρο του Συντάγματος που στην ουσία εκφράζει αυτό, ότι δηλαδή προηγείται το Ευρωπαϊκό Δίκαιο. Αυτό το άρθρο του Συντάγματος εμείς πρέπει να το πάρουμε υπόψη ως Κόμμα; Το παίρνουμε υπόψη, γιατί έχει ψηφιστεί από την πλειοψηφία. Αλλά αλίμονο στην πολιτική, αν δεν δρας για την ανατροπή του συσχετισμού δύναμης.\nΤι είναι αυτό που τους κάνει να αντιδρούν τόσο πολύ; Είναι οι προβλέψεις τους. Δεν είναι η κρίση ούτε καν του '73 ή η κρίση που εμφανίστηκε στον καπιταλιστικό κόσμο την περίοδο του '80. Καταρχήν κάθε κρίση καπιταλιστική - και είναι καπιταλιστική κι όχι κρίση ηθών, πολιτικής, και άλλα τέτοια που λένε. Είναι η κλασική κρίση του καπιταλισμού, η οποία βεβαίως έχει ιδιαιτερότητες σε κάθε φάση που εκδηλώνεται και ανάλογα με τη χώρα. Μπορεί να εμφανίσει και καινούρια στοιχεία. Είναι κρίση υπερσυσσώρευσης κεφαλαίου, είτε κεφαλαίων χρηματικών, είτε εμπορευμάτων. Είναι παγκόσμια κρίση και για πρώτη φορά τόσο συντονισμένη και ταυτόχρονη.\nΣυνήθως, ήταν κρίκος σε μια - δύο χώρες. Τώρα ξεκίνησε από τις ΗΠΑ, αλλά έχουμε καινούρια στοιχεία που δείχνουν - και το εκτιμούν και οι ίδιοι - ότι ούτε αυτή η αναιμική ανάκαμψη του φτάνει και ότι ενώ πάνε για μια αναιμική ανάκαμψη, η κρίση οξύνεται. Για πρώτη φορά το παγκόσμιο ΑΕΠ έχει πέσει απόλυτα κάτω και ενώ ακόμη η Κίνα, η Ινδία και ορισμένες άλλες χώρες έχουν ρυθμούς ανάπτυξης 8 και 9%. Για πρώτη φορά εκτιμούν ότι το δημόσιο χρέος, το χρέος του κράτους ας πούμε, αφορά σήμερα τις περισσότερες χώρες της Ευρωζώνης.\nΑυτή τη στιγμή, λοιπόν, συνειδητοποιούν ότι δεν έχει τη δυνατότητα ο καπιταλισμός να μπαίνει στο δρόμο της ανάκαμψης και να μπαίνει με ορμή και δυναμικότητα για να αντιμετωπίσει τον επόμενο κύκλο. Και βλέπουν ότι θα βγουν από αυτήν την κρίση με τραυματισμένο το καπιταλιστικό σύστημα. Και όταν λένε τραυματισμένο, δεν εννοούν τη φτώχεια του λαού. Εννοούν τη δυνατότητα να αναπαράγουν τα κεφάλαια όσο γίνεται πιο εύκολα και πιο γρήγορα και σε μεγαλύτερο μέγεθος.\nΚαι όχι μόνον αυτό. Ανησυχούν και για ένα άλλο. Επειδή έχουν μπει πολλές καπιταλιστικές χώρες στην κρίση, η διαπάλη μεταξύ τους είναι μεγάλη. Οι ενωμένοι κατά των λαών τσακώνονται μεταξύ τους, ποιος θα κερδίσει τα περισσότερα, ποιος θα επωφεληθεί περισσότερο από την κρίση. Γιατί, εδώ που τα λέμε, διέξοδος από την κρίση σημαίνει το εξής: Πρέπει να απαξιωθεί ένα μέρος του κεφαλαίου. Προς το παρόν, δεν το έχουν απαξιώσει το κεφάλαιο. Απαξιώνουν συνεχώς την τιμή της εργατικής δύναμης. Ομως, είναι τέτοια η διαπλοκή των οικονομιών των κρατών μεταξύ τους που θα συντριβούν τμήματα των μονοπωλίων, δεν μπορεί να σταθούν, αλλά θα υπάρξει και αλλαγή ενδεχομένως της δυναμικής ανάμεσα στα κράτη - μέλη.\nΚαι όταν λέμε ότι ο καπιταλισμός δε διαθέτει σήμερα τα γιατροσόφια που διέθετε για μια πιο ομαλή διέξοδο από την κρίση, για τον εαυτό του, όχι για τους λαούς, τα πράγματα, καταλαβαίνετε, είναι ανησυχητικά. Γιατί πού θα ξεσπάσουν όλα αυτά τα αδιέξοδα και οι αντιφάσεις; Στις πλάτες των λαών. Και σήμερα έχουν σοβαρά αδιέξοδα. Από τη μία μεριά η Γερμανία, την οποία τη συμφέρει να υποτιμηθεί το ευρώ, αλλά αν η υποτίμηση του ευρώ γίνει πολύ μεγάλη, σε συνθήκες κρίσης σε ολόκληρη την Ευρωζώνη, θα την παρασύρει κι αυτή.\nΗ πολιτική πρόταση διεξόδου του ΚΚΕ\nΕδώ γίνεται μια μεγάλη διαπάλη και εδώ πραγματικά η πίτα πάει να μοιραστεί εντός ΕΕ και ανάμεσα σε δυνάμεις της ΕΕ, στη Ρωσία, στην Κίνα, στην Ινδία, στις ΗΠΑ και δεν υπάρχει σημείο του πλανήτη ή ήπειρος που να μην είναι αντικείμενο ενδιαφέροντος για να μπουν τα κεφάλαια και να μπορέσουν να ανακάμψουν από την κρίση διευρύνοντας την πίτα.\nΑρα λοιπόν, χωρίς ο καθένας ή ο νεολαίος να αφήνει κατά μέρους τα ιδιαίτερα προβλήματα - των σπουδών κ.λπ. - πρέπει να ξεκινήσει από το πού πάει γενικά η κατάσταση και ιδιαίτερα οι φοιτητές και οι σπουδαστές για τον εξής λόγο: Δεν είσαστε μαθητές με το όνειρο να μπω στο πανεπιστήμιο και βλέπουμε, αλλά είστε στο παραπέντε να βγείτε από το πανεπιστήμιο, να αναζητήσετε δουλειά, να φτιάξετε οικογένεια. Τέσσερα χρόνια είναι οι σπουδές, ένα χρόνο το πτυχίο, δεν έχετε περιθώρια.\nΜην ξεχνάμε ότι οι νέοι ψηφίζουν από τα 18, έχουν πολιτική δράση και πράξη, ακόμα και αυτοί που λένε «εμένα δεν μ' ενδιαφέρει η πολιτική». Αρα, σήμερα έχει πολύ μεγάλη σημασία - και εμείς αυτό θα κάνουμε παράλληλα με την οργάνωση των αγώνων - η συζήτηση της πολιτικής πρότασης διεξόδου. Η πολιτική πρόταση διεξόδου δεν είναι μόνο να τη συζητήσεις. Πολύ καλύτερα θα την δεις στη δράση και όταν παρακολουθείς το σύνολο των εξελίξεων.\nΤι θέλει σήμερα ο νέος, για να ξεκινήσω από αυτό για την πρόταση διεξόδου, τι θέλει σήμερα ο γονιός που του έχει βγει το λάδι για να στείλει το παιδί του στο πανεπιστήμιο και στο ΤΕΙ; Θέλει το παιδί του να έχει μια σταθερή δουλειά, και, μάλιστα, που να αντανακλά και το πτυχίο της σχολής που διάλεξε, αν και δεν ξέρω τώρα πόσοι σημειώνουν τις σχολές που θέλουν, παρά κοιτάνε τι θέλει η αγορά και μετά διαλέγουν. Θέλεις ένα σταθερό εισόδημα.\nΠαίρνεις υπόψιν σου τις ανάγκες του 2010 και του 2020 και όχι πώς ζούσαμε πριν από 10, 15 και 20 χρόνια. Είναι αυξημένες οι ανάγκες. Αλλο οι στρεβλές καταναλωτικές ανάγκες που ο καπιταλισμός καλλιεργεί και άλλο οι σύγχρονες πραγματικές ανάγκες. Θέλεις να επιλέξεις να κάνεις οικογένεια, να κάνεις παιδιά, όμως να μην είναι εμπόδιο το οικονομικό. Και θέλεις και μια ασφάλεια μελλοντική. Να ξέρεις δηλαδή πως ό,τι πειράματα και να γίνουν έχεις μια ασφάλεια, Παιδεία, Υγεία, Πολιτισμό, Ελεύθερο χρόνο.Τίποτα από αυτά δεν υπάρχει σήμερα για τη νεολαία.\nΓιατί η κοινωνία οργανώνεται στο εξής πράγμα: Τοποθετώ τα χρήματά μου, κάνω επενδύσεις όπου βγάζω περισσότερο κέρδος και όπου θέλω. Δηλαδή: Θα βγάλεις - σου λέει ο άλλος - κέρδος από μεγάλους δρόμους και μεγάλα έργα, πάει εκεί. Τώρα οι κατασκευαστικές εταιρείες γίνανε, τα μεγάλα έργα δεν έχουν ψωμί πια. Μήπως κάνουν λαϊκές πολυκατοικίες και λαϊκή κατοικία; Οχι, αυτά δεν πρόκειται να τα κάνει το κράτος. Πού έχει κέρδος; Εχει στα Αιολικά Πάρκα, στην Πράσινη Ανάπτυξη, στην Ενέργεια; Θα πάω εκεί. Δεν μ' ενδιαφέρει να επενδύσω στην κλωστοϋφαντουργία, στο έπιπλο και σε μια σειρά κλάδους, που η Ελλάδα έχει και την πρώτη ύλη και μπορεί να κάνει και τη μεταποίηση.\n`Η, σου λέει, στη γεωργία, θα τοποθετήσω εκεί που η ΕΕ ενθαρρύνει. Τι ενθαρρύνει; Δεδρολίβανο, βατράχια, που λένε στη Θεσσαλία, και στρουθοκαμήλους; `Η τα βιολογικά προϊόντα που είναι μικρή η παραγωγή και δεν μπορείς να βγάλεις κέρδος και κοστίζει και περισσότερο;\nΕπομένως, από τη στιγμή που τα μέσα παραγωγής και η απόφαση και η δύναμη για το πού θα επενδύσεις βρίσκεται στα χέρια των μονοπωλίων, των ισχυρών επιχειρηματικών ομίλων, δεν μπορεί να υπάρξει σχεδιασμός αξιοποίησης των αναπτυξιακών πηγών της χώρας, ούτε και σχεδιασμένη κατανομή του εργατικού δυναμικού. Γιατί για εμάς και για την πρότασή μας και αυτό που γνωρίσαμε, αν θέλετε, σε αυτόν το σοσιαλισμό που γνωρίσαμε και με τις αδυναμίες του τον 20ό αιώνα, επενδύεις και εξαντλείς όλες τις αναπτυξιακές δυνατότητες της χώρας και σχεδιάζεις την πλήρη κατανομή ολόκληρου του ανθρώπινου εργατικού δυναμικού. Αυτό πρέπει να είναι συνταγματική υποχρέωση.\nΕκλεισε μια επιχείρηση γιατί «έπεσε έξω» το σύστημα το σοσιαλιστικό; Θα του βρεις δουλειά. Γιατί εκεί πέρα η κοινωνία οργανώνεται πάνω σε ανθρώπινες ανάγκες, στην κοινωνική ιδιοκτησία, στη συνεταιριστική ιδιοκτησία. `Η, σου λέει ο άλλος, «εμένα δε με συμφέρει στην Ελλάδα, παίρνω τα κεφάλαιά μου και πάω στο εξωτερικό». Καμία κυβέρνηση, ούτε η ΝΔ, ούτε το ΠΑΣΟΚ, ούτε τα άλλα κόμματα, ΛΑ.Ο.Σ. και ΣΥΡΙΖΑ μπορούν να το αποτρέψουν. Εύχονται να μη φεύγουν οι βιομήχανοι, αλλά δεν μπορούν να το αποτρέψουν. Γιατί κριτήριο είναι και η κερδοφορία. Και αφού είσαι στην καπιταλιστική οικονομία δεν μπορείς να αποτρέψεις τον άλλον να κάνει επενδύσεις.\nΑκριβώς, λοιπόν, εμείς παλεύουμε για ένα λαϊκό κίνημα, το οποίο ξεκινάει από μια σαφή πολιτική τοποθέτηση: Δε νομιμοποιώ στη συνείδησή μου την πολιτική που υπηρετεί τα συμφέροντα των μονοπωλίων. Θέλω μια πολιτική που συμφέρει την εργατική τάξη, τους φτωχούς αυτοαπασχολούμενους, τη φτωχή αγροτιά. Αυτή είναι η διαχωριστική γραμμή.\nΔεύτερον, θεωρώ ασυμβίβαστη την προσαρμογή της Ελλάδας στις επιλογές της ΕΕ, είναι ασυμβίβαστη με κάθε έννοια προόδου. Ανεξάρτητα αν πιστεύει ότι μπορούμε να βγούμε σήμερα ή αύριο από την ΕΕ, να το έχει καθαρό, δεν μπορεί να είναι «ναι μεν αλλά». Τρίτο ζήτημα: Δεν είναι μόνο προς τα πού πάω - και επομένως είμαι εναντίον των ιδιωτικοποιήσεων, να μην πληρώσουν οι λαοί και ο ελληνικός λαός, εν πάση περιπτώσει, τα βάρη της κρίσης κ.λπ. Αλλά βαδίζοντας σε αυτόν τον δρόμο του αγώνα, κάπου πρέπει να φτάσεις.\nΟι άλλοι δε θέλουν να φτάσουν, είναι μέσα στο καπιταλιστικό σύστημα, μέσα στο αστικό πολιτικό σύστημα, θέλουν να το διασώσουν. Εσύ θες κάπου να φτάσεις. Εμείς λέμε καθαρά: Στο σοσιαλισμό. Στο σοσιαλισμό, που, όμως, έχει διδαχθεί ή, εμείς που παλεύουμε, έχουμε διδαχθεί και από τα λάθη που έγιναν και τα οποία οδήγησαν στην καπιταλιστική παλινόρθωση.\nΔε συμφωνεί κάποιος με το σοσιαλισμό; Ωραία, μπορούμε να συμφωνήσουμε σε μια άλλη κοινωνία - γιατί δεν μπορούμε να περιοριζόμαστε εντός των τειχών πάλι - που πρέπει να έχει ορισμένα βασικά χαρακτηριστικά, αυτό που λέμε λαϊκή εξουσία - λαϊκή οικονομία και πρέπει να περιλαμβάνει την κοινωνικοποίηση των βασικών μέσων παραγωγής, τη συνεταιριστικοποίηση εκεί που δεν μπορεί να γίνει, τον πανεθνικό σχεδιασμό, τον εργατικό - λαϊκό έλεγχο. Και ξεκινάμε από το ότι η Ελλάδα έχει αναπτυξιακές δυνατότητες.\nΛαϊκή πλειοψηφία, ενωμένη, αδιαίρετη\nΕμείς ξέρουμε πάρα πολύ καλά ότι μόλις ακούμε αυτά τα περί δημοκρατίας, περί Αρείου Πάγου, περί Συντάγματος και αντισυνταγματικού κόμματος, του ΚΚΕ, εμάς αυτά δεν μας αγγίζουν, με την έννοια ότι είμαστε ένα κόμμα μαθημένο. Το πρόβλημα ποιο είναι: Θέλουν να τσακίσουν το λαϊκό κίνημα μια ώρα αρχύτερα. Και έχουν αρχίσει: Σέβεσαι το Σύνταγμα; Το Σύνταγμα είναι προϊόν συσχετισμού δύναμης. Σέβομαι - όπως λέμε σέβομαι τη θρησκεία - σημαίνει πιστεύω. Οχι. Διαφωνούμε με το Σύνταγμα. Βεβαίως, ο συσχετισμός δύναμης το εφαρμόζει. Αλλά εμείς παλεύουμε να δημιουργήσουμε προϋποθέσεις, ώστε το Σύνταγμα να αλλάξει. Πού είναι το κακό;\nΚαι, φυσικά, ένα Σύνταγμα δεν αλλάζει από μια μειοψηφία. Δεν αλλάζει το Σύνταγμα από μια μειοψηφία, ούτε μπορεί να αλλάξει με μέσα κρυφά. Πρέπει να το θελήσει η λαϊκή πλειοψηφία. Τι τους ενοχλεί στο Σύνταγμα; Τους ενοχλεί πάνω απ' όλα ότι το Σύνταγμα κατοχυρώνει το δικαίωμα στην καπιταλιστική ιδιοκτησία. Αυτή είναι η ουσία. Τα άλλα δεν τους νοιάζουν. Είδατε, σκέφτονται οι 300 βουλευτές να γίνουν 200, έχουν βάλει ζητήματα τα οποία έρχονται σε αντίθεση με το Σύνταγμα ήδη, ο ίδιος ο μηχανισμός «στήριξης» είναι αντίθετος.\nΑλλά δεν είναι εκεί πέρα, γιατί θα σου πει «η ζωή εξελίσσεται και θα αλλάξω το Σύνταγμα». Ετσι είναι, πρώτα στην πράξη φαίνεται η αλλαγή και μετά το αλλάζεις και νομικά. Δεν είναι εκεί το πρόβλημα. Αυτό που τους ενοχλεί και όταν λένε σεβασμός στο Σύνταγμα εννοούν το εξής: Κομμουνιστές παραιτηθείτε από την πάλη για το σοσιαλισμό.\nΚι αρχίζουν τις απειλές, με τον αρχιπροβοκάτορα να κινεί τα νήματα. Λέει, άμα ένα κόμμα δεν υπογράψει - δεν ξέρω άμα θέλουν δηλώσεις μετανοίας - δεν θα πάρει την κρατική επιχορήγηση. Αν νομίζουν ότι το Κόμμα που είχε έναν Μπελογιάννη, που είχε έναν Πλουμπίδη και τόσους άλλους θα καθίσουμε να υπογράψουμε τα χαρτιά τους, ότι παραιτούμαστε απ' τον άλλο δρόμο ανάπτυξης, από το δικαίωμα του λαού με τη θέλησή του να διαλέξει το δρόμο ανάπτυξης, για την κρατική επιχορήγηση, ε, τότε, έλεος!\nΛοιπόν, να είναι καθαρό. Εμείς ξεχωρίζουμε τους απλούς ανθρώπους, τους νεολαίους, που έχουν επιφύλαξη για το σοσιαλισμό, που έχουν ακόμα και προκαταλήψεις για το Κόμμα, που μπορεί να έχουν υιοθετήσει κι ένα μέρος της προπαγάνδας «το παλιό, το δογματικό, το ξεπερασμένο, το σταλινικό», κι όλα αυτά που λένε. Εμείς τι βλέπουμε; Αυτός είναι εργάτης, αυτός είναι υπάλληλος, αυτός είναι αγρότης, αυτός είναι μικρομάγαζο, βλέπουμε, δηλαδή, την ταξική του θέση. Κι έχουμε υποχρέωση να πείσουμε, να τους βοηθήσουμε να δουν καλύτερα και να γίνουμε καλύτεροι για να μην περνάνε και οι προκαταλήψεις που καλλιεργούν.\nΑλλά έχουμε χαράξει διαχωριστική γραμμή απέναντι στο κεφάλαιο κι απέναντι σ' αυτούς που συμπράττουν με το κεφάλαιο που είναι ένα τμήμα ανθρώπων των μεσαίων στρωμάτων. Και βεβαίως έχουμε διαχωριστική γραμμή απέναντι στην εργατική αριστοκρατία και απέναντι σ' αυτούς, οι οποίοι συμβιβάζονται για να έχουν οικονομικά οφέλη.\nΗ απάντηση, λοιπόν, στην πολιτική πρόταση είναι η εξής: Θα φτιάξουμε αυτή τη λαϊκή πλειοψηφία, την ενωμένη, την αδιαίρετη μέσα στην εργατική τάξη και με τα άλλα λαϊκά στρώματα. Λαϊκή πλειοψηφία, που παλεύει να δημιουργήσει τριγμούς στο αστικό πολιτικό σύστημα, να αλλάξει συσχετισμούς, που σημαίνει κάθε μέρα, εκλογές στον φοιτητικό σύλλογο, εκλογές στο τάδε σωματείο, αλλάζει ο συσχετισμός. Απ' τα κάτω θα αλλάξει πρώτα ο συσχετισμός στο κοινωνικό επίπεδο για να αλλάξει και πάνω. Και, τέλος, να δημιουργήσουμε τις προϋποθέσεις μιας άλλης εξουσίας, να μην αλλάξει ένα κόμμα, αλλά να αλλάξει η τάξη.\nΛοιπόν ξεκαθαρίζουμε, πίσω δεν κάνουμε. Αυτό που θα προσπαθούμε είναι να γίνουμε πιο ικανοί στη λαϊκή συσπείρωση, στην εργατική λαϊκή ενότητα και, επιπλέον, δεν μας τρομάζουν ούτε τα Ιδιώνυμα, ούτε η επίκληση του Συντάγματος, ούτε τίποτα. Και είμαστε βέβαιοι ότι αυτό πάνω απ' όλα θα το υπερασπιστεί ο λαός. Γιατί δεν μπορεί να υπάρξει δημοκρατική εξέλιξη στην Ελλάδα, φιλολαϊκή, χωρίς ισχυρό ΚΚΕ και χωρίς λαϊκό κίνημα, το οποίο χειραφετείται απ' την κυρίαρχη πολιτική.


TO EΙΚΟΝΟΓΡΑΦΗΜΕΝΟ STARFAX OΛΟΚΛΗΡΗΣ ΤΗΣ ΕΒΔΟΜΑΔΑΣ | STARFAX | Έντυπη Έκδοση | LiFO\nTO EΙΚΟΝΟΓΡΑΦΗΜΕΝΟ STARFAX OΛΟΚΛΗΡΗΣ ΤΗΣ ΕΒΔΟΜΑΔΑΣ\nΑπό δω και πέρα, ο καθένας θα κοιμηθεί όπως έστρωσε.\nΑυτή την εβδομάδα εγκαινιάζετε μια νέα εποχή για την ερωτική σας ζωή, κατά την οποία η λογική παίζει μικρότερο ρόλο από το συναίσθημα. Για μεγάλο διάστημα μείνατε προσκολλημένοι σε μια συγκεκριμένη στρατηγική και μέθοδο που όμως, παρ' όλη την ορθότητά της, δεν απέδωσε τα αναμενόμενα αποτελέσματα.\nΓια καλή σας τύχη, ωστόσο, η Αφροδίτη σας δίνει το λάκτισμα που είχατε ανάγκη για να χαλαρώσετε και να αφήσετε τα πράγματα να πάρουν τον δρόμο τους, χωρίς να προσπαθείτε να προλάβετε κάθε εξέλιξη. Καθώς τα αισθηματικά σας αναπτερώνονται, η επαγγελματική σας ζωή γίνεται αρκετά πιο περίπλοκη, με νέες ευθύνες και αρμοδιότητες να κάνουν την εμφάνισή τους. Μην πείτε όχι σε κάποια πρόταση, απλώς επειδή δεν είστε σίγουροι αν μπορείτε να αντεπεξέλθετε. Αφήστε τον εαυτό σας να δοκιμαστεί και μην προτρέχετε. Σε καλή φάση οι φιλικές και οικογενειακές σας σχέσεις.\nΟι γρίφοι και τα αινίγματα πληθαίνουν αυτές τις μέρες, αλλά εσείς δεν έχετε χρόνο για αβέβαιες καταστάσεις. Σε ό,τι έχει να κάνει με τις διαπροσωπικές σας σχέσεις (κυρίως τις ερωτικές), απαιτήστε ευθύτητα και αμεσότητα, γιατί οι καθυστερήσεις και τα υπονοούμενα δεν πρόκειται να εξυπηρετήσουν το συμφέρον σας (όσο αγαπητά κι αν είναι σε ορισμένα πρόσωπα του κύκλου σας).\nΗ σεξουαλική σας χημεία με τους Παρθένους και τους Αιγόκερους είναι ασυνήθιστα έντονη και παραγωγική, αλλά δεν πρέπει να την αφήσετε να σας πάρει τα μυαλά. Απολαύστε το παιχνίδι, χωρίς να δεσμευτείτε σε σχέσεις για τις οποίες δεν μπορείτε ακόμη να είστε απολύτως σίγουροι. Ευχάριστες οι εξελίξεις των επαγγελματικών σας, παρά τις προσπάθειες των ανταγωνιστών να σας επισκιάσουν. Επενδύστε στα κρυφά ταλέντα σας και μην ενδώσετε σε καβγάδες ή αντιπαραθέσεις οποιουδήποτε είδους.\nΟι προοπτικές σας στο πεδίο των ερωτικών σχέσεων είναι πολλές και πολλά υποσχόμενες, αλλά η οξυθυμία και η επιπολαιότητά σας απειλούν να τα καταστρέψουν όλα. Δεν αρκεί να έχετε ένα καλό σχέδιο, Δίδυμοι – είναι απαραίτητο να τιθασεύσετε και όλα εκείνα τα χαρακτηριστικά σας που ενδέχεται να το σαμποτάρουν.\nΔώστε ιδιαίτερη έμφαση στο φλερτ, μην πάρετε τίποτα ως δεδομένο και αφήστε το άτομο που σας ενδιαφέρει να κινητοποιηθεί με τους δικούς του ρυθμούς. Η βιασύνη δεν έχει να σας προσφέρει κάτι. Τα επαγγελματικά σας αναπτερώνονται μετά τη στασιμότητα των προηγούμενων ημερών, αλλά σύντομα θα πρέπει να πάρετε μια μεγάλη και δύσκολη απόφαση σχετικά με το μέλλον σας σε έναν συγκεκριμένο χώρο εργασίας. Καλό και το βόλεμα, αλλά προκειμένου να εξελιχθείτε, θα πρέπει να πάρετε περισσότερα ρίσκα. Σε καλή φάση τα οικονομικά σας.\nΗ πλανητική συγκυρία στρέφει την προσοχή σας σε ορισμένα θέματα που μέχρι πρότινος θεωρούσατε αυτονόητα και δεδομένα, όπως είναι η υγεία και μερικές ανθρώπινες σχέσεις. Μην περιμένετε να τεθεί κάτι σημαντικό υπό διακύβευση για να το προστατεύσετε με όλες σας τις δυνάμεις . Το καλύτερο που έχετε να κάνετε είναι να μεριμνήσετε από τώρα για ό,τι θέλετε να διατηρήσετε και να αποβάλετε εγκαίρως κάθε περιττό στοιχείο απ' τη ζωή σας.\nΣε ό,τι αφορά τα ερωτικά σας, η Αφροδίτη σας φέρνει σε επαφή με ένα άτομο που μέχρι τώρα αντιμετωπίζατε επιφυλακτικά, δίνοντάς σας μπόλικες αφορμές να αναθεωρήσετε για τη μεταξύ σας σχέση. Μερικές φορές, Καρκίνοι, ο έρωτας έρχεται από απροσδόκητη κατεύθυνση, άρα προετοιμαστείτε να ανοίξετε την πόρτα σας σε κάτι που δεν θα κουβαλάει τα συνηθισμένα χαρακτηριστικά. Σταθερά τα επαγγελματικά σας, γεγονός που σας επιτρέπει να ηρεμήσετε λιγάκι από τις διάφορες εντάσεις του εργασιακού χώρου.\nΑυτή η εβδομάδα εγκυμονεί μπόλικες αλλαγές για τον κοινωνικό σας κύκλο, μερικές από τις οποίες σίγουρα δεν έχετε προβλέψει. Ορισμένοι κύκλοι κλείνουν προτού καν προλάβουμε να καταλάβουμε τι και πώς, αλλά αυτό δεν είναι απαραίτητα κακό, Λέοντες. Μην προσπαθήσετε να τιθασεύσετε κάθε διαπροσωπική σας σχέση γιατί θα αποτύχετε και θα σπαταλήσετε χρήσιμη ενέργεια. Κάποιες φιλίες αρχίζουν τώρα να ξεθωριάζουν και νέες επιχειρούν να πάρουν τη θέση τους στην καθημερινότητά σας.\nΟ Δίας σας εξοπλίζει με την απαραίτητη αντικειμενικότητα, προκειμένου να διακρίνετε τα άτομα που σας προσεγγίζουν με αγνά κίνητρα από εκείνα που σας πλησιάζουν συμφεροντολογικά και να τους δώσετε τον χώρο και τον χρόνο που χρειάζονται για να θεμελιώσουν την παρουσία τους στη ζωή σας. Τα ερωτικά σας εξελίσσονται με ραγδαίους ρυθμούς, δίνοντάς σας πολλές αφορμές για πειραματισμό και εποικοδομητική εξερεύνηση.\nΌ,τι κι αν διαδραματίζεται γύρω σας, Παρθένοι, αποφύγετε να πάρετε θέση σε ζητήματα που δεν σας αφορούν άμεσα και που δεν μπορείτε να επηρεάσετε σε πρακτικό επίπεδο. Αρκετά ασχοληθήκατε με τις υποθέσεις των άλλων (στο πρόσφατο, μάλιστα, παρελθόν σας). Από δω και πέρα, ο καθένας θα κοιμηθεί όπως έστρωσε. Κι επειδή το ίδιο ισχύει και για εσάς, μη χάσετε άλλο χρόνο σε άσχετες δραστηριότητες.\nΕστιάστε κυρίως στα επαγγελματικά σας, όπου ο Ερμής φέρνει έντονη κινητικότητα, και διεκδικήστε τη θέση που πιστεύετε ότι σας αξίζει, πιο δυναμικά απ' ό,τι προηγουμένως. Μην ενδώσετε σε διαμάχες και ίντριγκες – αποδείξτε την αξία σας έμπρακτα και θα δείτε ότι κάπως έτσι ο ανταγωνισμός θα παρακαμφθεί με σχετική ευκολία. Σταθερά τα ερωτικά σας, οπότε δεν είναι η κατάλληλη στιγμή να επιδιώξετε δομικές αλλαγές. Η κατάσταση σάς συμφέρει ως έχει.\nΗ συντροφικότητα τίθεται υπεράνω του φλερτ και του έρωτα αυτές τις μέρες, πράγμα που αποδεικνύεται περίτρανα στο πλαίσιο της σχέσης σας. Οι ανάγκες σας είναι εύλογο να μεταβάλλονται με το πέρασμα του χρόνου, Ζυγοί, επομένως μη φοβηθείτε να προσαρμόσετε τις απαιτήσεις σας σε αυτά που νιώθετε ότι χρειάζεστε περισσότερο. Η Αφροδίτη σας φέρνει ενώπιον ενός σημαντικού διλήμματος στον αισθηματικό τομέα, καθώς καλείστε να αποφασίσετε αν και κατά πόσο σας συμφέρει να συνεχίσετε μια σχέση που δεν φαίνεται να ωριμάζει μαζί σας ή απλώς να την τερματίσετε και να αναζητήσετε κάτι διαφορετικό.\nΠάρτε τον χρόνο σας για να σκεφτείτε – η βιασύνη δεν βοήθησε ποτέ κανέναν εξάλλου. Τα επαγγελματικά σας αναπτερώνονται μετά τις περιπέτειες των προηγούμενων ημερών και η θέση σας στον χώρο εργασίας εδραιώνεται, βοηθώντας σας έτσι να αποβάλετε σε μεγάλο βαθμό το άγχος που σας είχε καταβάλει.\nΑν δεν κατασταλάξετε εσείς σ' αυτό που πραγματικά θέλετε, κανείς δεν μπορεί να σας βοηθήσει ουσιαστικά, Σκορπιοί. Σε ό,τι αφορά τα ερωτικά σας, καλό θα ήταν αυτές τις μέρες να πραγματοποιήσετε μια ειλικρινή ενδοσκόπηση και να διαχωρίσετε τη φαντασίωση από τη ρεαλιστική επιθυμία. Κινηθείτε βάσει λογικής και αφήστε τα όνειρα σε δεύτερη μοίρα προς το παρόν. Ο Δίας σας δίνει ό,τι χρειάζεστε για να κυνηγήσετε τους υπαρκτούς σας στόχους, μένοντας παράλληλα προσγειωμένοι.\nΣτο επαγγελματικό σκέλος, οι δημόσιες σχέσεις θα διαδραματίσουν τώρα καταλυτικό ρόλο στην επίτευξη των σκοπών σας, επομένως αποφύγετε την απομόνωση με κάθε μέσο. Οι άνθρωποι που μπορούν να συμβάλουν στην ανέλιξή σας βρίσκονται δίπλα σας και καλά θα κάνετε να τους αξιοποιήσετε όσο μπορείτε. Προσοχή στις οικονομικές σπατάλες – ιδίως εκείνες που γίνονται εις βάρος σας και προς όφελος άλλων. Δεν αξίζουν τον κόπο.\nΚάποιες αλήθειες είναι προτιμότερο να μη λέγονται ευθέως, Τοξότες, όσο έντονη κι αν είναι η ανάγκη σας να είστε ειλικρινείς απέναντι στα άτομα που συναναστρέφεστε. Αφήστε τον καθένα να χωνέψει την πραγματικότητα με τους ρυθμούς του – δεν είναι ανάγκη να ανοίγετε τα μάτια όλων, ειδικά όταν κάτι τέτοιο ενδέχεται να επιφέρει αρνητικά αποτελέσματα στις διαπροσωπικές σας σχέσεις. Αυτές τις μέρες παρατηρούνται αλλαγές στα ερωτικά σας, καθώς ο καθένας συνειδητοποιεί τον ρόλο του και οι ψευδαισθήσεις ελαχιστοποιούνται.\nΕσείς, από τη μεριά σας, μην αναγκάσετε τον σύντροφό σας να υποδυθεί κάτι που δεν είναι, γιατί η φούσκα αυτή θα σπάσει αναπόφευκτα. Χαλαρώστε, αφήστε τα πράγματα να κυλήσουν και απολαύστε τη διαδρομή. Προσοχή στον επαγγελματικό ανταγωνισμό, γιατί δεν είναι όσο αθώος μοιάζει. Μην εμπιστευτείτε τις προθέσεις εκείνων που έχουν να κερδίσουν πολλά από μια πιθανή ήττα σας.\nΟ αυτοπεριορισμός είναι η λέξη κλειδί για την ερωτική σας ζωή αυτή την εβδομάδα, όσο αρνητικοί κι αν είναι οι συνειρμοί που κάνετε στο άκουσμά της. Η Αφροδίτη σάς προκαλεί σεξουαλική υπερδιέγερση, η οποία απειλεί να σας εκθέσει στα μάτια πολύ σημαντικών προσώπων που δεν σας συμφέρει να σχηματίσουν κακή άποψη για εσάς. Χαρείτε το σώμα και τον εαυτό σας εν γένει, αλλά μην παραδοθείτε άνευ όρων στα καλέσματα εκείνα που θα σας αποσυντονίσουν εντελώς.\nΚάτι καλό πάει να γεννηθεί στον αισθηματικό τομέα και θα είναι λάθος να το καταστρέψετε προτού καν πάρει μια σταθερή μορφή. Τα επαγγελματικά σας μπαίνουν επιτέλους σε ένα λογικό πρόγραμμα, ενώ οι αρμοδιότητές σας γίνονται σαφείς και συγκεκριμένες. Οι συγκρούσεις σας με τους συνεργάτες περιορίζονται, πράγμα που σας απελευθερώνει και σας απαλλάσσει από ένα αφόρητο ψυχολογικό βάρος.\nΣτη ζωή δεν κερδίζει πάντα ο πιο ταλαντούχος, Υδροχόοι, επομένως μην επαναπαύεστε στις ικανότητες και τις περγαμηνές σας. Κυρίως στο σκέλος των επαγγελματικών σας, αυτές τις μέρες πρέπει να επιστρατεύσετε τη διπλωματικότητα και την πονηριά σας, προκειμένου να εξολοθρεύσετε τον ανταγωνισμό και να αναδειχτείτε με τον τρόπο που επιθυμείτε.\nΟι λεπτομέρειες είναι εκείνες που θα κρίνουν τον νικητή, γι' αυτό φροντίστε να εντυπωσιάσετε εκείνους απ' τους οποίους εξαρτάται η αναγνώριση/καταξίωσή σας, ως προς το τεχνικό κομμάτι της δουλειάς σας. Τα ερωτικά σας αποκτούν νέο ενδιαφέρον, καθώς οι γνωριμίες σας σάς επανατοποθετούν δυναμικά στο παιχνίδι της διεκδίκησης και η στασιμότητα των προηγούμενων ημερών διαλύεται εντελώς. Άνοδος στα οικονομικά σας, την οποία όμως θα πρέπει να διαχειριστείτε με φειδώ και σύνεση. Μην ενδώσετε στις πιέσεις των ατόμων που θέλουν να επωφεληθούν απ' την εύνοιά σας.\nΑποφύγετε τις δημόσιες σχέσεις και στρέψτε το ενδιαφέρον και την ενέργειά σας στις στενές διαπροσωπικές σας επαφές, και ειδικά εκείνες που περνούν κρίση. Ο εργασιακός σας φόρτος σάς απομάκρυνε από τα πρόσωπα που αγαπάτε και εκτιμάτε, γεγονός που απειλεί τώρα να δημιουργήσει χάσμα μεταξύ σας. Αναπληρώστε το χαμένο έδαφος, εκμεταλλευόμενοι την επιδραστικότητα που σας χαρίζει η Αφροδίτη αλλά και την ακαταμάχητη έλξη που ασκείτε σε ορισμένα άτομα του περιβάλλοντός σας.\nΤα ερωτικά σας επιτέλους σταθεροποιούνται και μπορείτε τώρα να δείτε την κατάσταση αντικειμενικά. Μην επαναπαύεστε στις δάφνες σας, όμως, γιατί η σταθερότητα αυτή βασίζεται σε έναν διαρκή αγώνα που εν μέρει εξαρτάται από εσάς. Περίεργη η φάση των οικονομικών σας, καθώς τα έξοδα μοιάζουν περισσότερα από τα έσοδα. Κρατηθείτε μακριά από περιττές καταναλωτικές ορμές και περιμένετε μέχρι το έδαφος να γίνει πιο πρόσφορο για τις σπατάλες που τόσο έχετε ανάγκη.


Διάβασε τις ημερήσιες αισθηματικές προβλέψεις για το ζώδιο σου (22-6-2019) | Όλα Για Την Γυναίκα\nΑρχική Ζώδια Διάβασε τις ημερήσιες αισθηματικές προβλέψεις για το ζώδιο σου (22-6-2019)\nΔιάβασε τις ημερήσιες αισθηματικές προβλέψεις για το ζώδιο σου (22-6-2019)\nΦίλες μου Κριοί, η σημερινή μέρα θα σας βοηθήσει να δείξετε σοβαρότητα στις συζητήσεις σας, κάποιοι από εσάς δεν αποκλείεται να ανοίξτε κουβέντα περί επίσημης δέσμευσης. Έρχεται γνωριμία με πρόσωπο που θα ανοίξει νέο ορίζοντα, ένα γοητευτικό άτομο θα καταφέρει να κερδίσει την καρδιά σας. Έντονη θα είναι η διάθεση σας να κυνηγήσετε το απρόβλεπτο, θα βάλετε στη ζωή σας καταστάσεις διαφορετικές και αναζωογονητικές, κινηθείτε με αυθορμητισμό.\nΦίλες μου Ταύροι, η σημερινή μέρα σας φέρνει σταθερότητα, συναισθηματική ισορροπία και ένα ανέλπιστο άνοιγμα που ως κατάληξη θα έχει να αποκτήσετε μόνιμο ταίρι στη ζωή σας. Εσείς που είστε ήδη σε δεσμό, η σχέση σας θα πορευτεί με σοβαρότητα και αρμονία χωρίς αμφισβητήσεις, η μέρα σας φέρνει δεσμευτικά αποτελέσματα. Με ειλικρίνεια θα συζητήσετε με το ταίρι σας, έρχονται δεσμευτικές αποφάσεις, ίσως να προκύψουν οριστικοποιήσεις. Για εσάς τους ερwτευμένους δε θα λείψουν οι εξομολογήσεις και οι αποκαλύψεις. Εσείς που είστε μόνοι, ένα συγκεκριμένο πρόσωπο θα κάνει το βήμα να σας προτείνει ραντεβού, σας δίνω τη συμβουλή να μην απορρίψετε την πρόταση.\nΦίλες μου Δίδυμοι, σε τόνωση θα βρίσκονται η αισιοδοξία και ο δυναμισμός σας, με αποφασιστικότητα και τόλμη θα προχωρήσετε σε πράξεις άμεσης προσέγγισης. Τώρα θα σας δοθεί η ευκαιρία να αναποδογυρίσετε αρνητικές υποθέσεις και να στρέψετε την κατάληξη υπέρ σας, κυνηγήσετε την προοπτική της επανασύνδεσης δε θα απογοητευτείτε. Έρχονται ευχάριστες εξελίξεις, θα υπάρξει ραντεβού και θερμή συνομιλία, ένα απρόοπτο τηλεφώνημα είναι πολύ πιθανόν να καταλήξει σε έναρξη σταθερής σχέσης. Αναστάτωση θα φέρει στην καρδιά σας η εμφάνιση ενός συγκεκριμένου ατόμου που θα καταφέρει τελικά να σας απομακρύνει από όλες τις παλιές σας ιστορίες. Ξεκινά νέος κύκλος αγάπης, τα γεγονότα θα σας ενθουσιάσουν.\nΦίλες μου Καρκίνοι, θα εμφανιστείτε δυναμικοί και αποφασιστικοί, δεν θα έχετε σκοπό να καταθέσετε εύκολα τα όπλα, οι σκέψεις σας θα είναι λογικές, οι πράξεις σας απολύτως συνειδητές. Αυθορμητισμός και ελκυστικότητα θα είναι τα δύο στοιχεία που θα σας βοηθήσουν να προσελκύσετε ενδιαφέροντα πρόσωπα. Ευνοϊκές εξελίξεις και άμεσα ανοίγματα θα καταφέρουν να ανανεώσουν την ψυχολογία σας. Ένα συγκεκριμένο πρόσωπο θα περάσει στην καθημερινότητα σας ανανεώνοντας τις διαθέσεις σας, δεν αποκλείεται να το ερwτευτείτε. Συγκαταβατικοί πρόσχαροι και ειλικρινείς θα είστε ως προς το ταίρι σας, είναι πολύ πιθανόν σήμερα να ανοίξετε σοβαρή κουβέντα για το μέλλον του δεσμού σας.\nΦίλες μου Λέοντες, θα βγει στην επιφάνεια η θερμή αισθησιακή ίσως και ρομαντική πλευρά του χαρακτήρα σας, ήρεμο θα είναι το κλίμα στη σχέση σας, αναθερμαίνονται αισθήματα. Για τους χωρισμένους θα υπάρξει άμεσο άνοιγμα επανασύνδεσης, αξιοποιήστε το χωρίς επιφυλάξεις. Ξεκαθαρίσματα και ειλικρινείς συζητήσεις θα λύσουν το πρόβλημα που σας χώρισε, τα λόγια που θα ακουστούν θα είναι αποκαλυπτικά, εμπιστευτείτε αυτά που θα ακούσετε.\nΦίλες μου Παρθένοι, συναντήσεις και συνομιλίες που θα έχετε με συγκεκριμένο πρόσωπο που διατηρείτε από καιρό στην καρδιά σας, θα κλείσουν το μεταξύ σας κενό ή συναισθηματικό αδιέξοδο. Τώρα ξεκαθαρίζετε τις βλέψεις και τα αισθήματα σας, ουσιαστικά περνάτε σε καινούργιο στάδιο που θα στρώσει πρόσοδο έδαφος για σταθερό δεσμό. Θα είναι σωστή η επιλογή σας να φανερώσετε την έλξη σας στο πρόσωπο που σας ενδιαφέρει. Για εσάς που είστε χωρίς σχέση, ένα καινούργιο πρόσωπο θα τραβήξει την προσοχή σας, έρχονται ευνοϊκές εξελίξεις. Η καινούργια γνωριμία που θα προκύψει δεν θα είναι τόσο περαστική όσο θα νομίζετε.\nΦίλες μου Ζυγοί, σήμερα θα καταφέρετε να μετριάσετε τις αντιθέσεις στη συναισθηματική σας κατάσταση. Εύστοχη θα είναι η διαίσθηση σας, στόχος σας θα είναι η αρμονική επικοινωνία και το ζεστό οικείο κλίμα. Εσείς που είστε σε διαδικασία χωρισμού, έντονη θα είναι η επιθυμία να τα ξαναβρείτε με το ταίρι σας, θα καταφέρετε να δώσετε λύσεις, περνάτε σε στάδιο επανένωσης. Ευχάριστο ίσως και απρόοπτο τηλεφώνημα θα καταλήξει σε πρόταση για ραντεβού. Η μέρα σας θα κλείσει με συνάντηση που θα ανοίξει νέο ορίζοντα στην προσωπική σας ζωή.\nΑγαπητες μου Σκορπιοί, δυναμικές και προσγειωμένες θα είναι οι ενέργειες σας, η σοβαρή στάση με την οποία θα αντιμετωπίσετε τα γεγονότα και τις εξελίξεις θα σας βοηθήσουν να προχωρήσετε τη σχέση σας ένα βήμα πιο μπροστά. Οριστικές αποφάσεις θα κάνουν την εμφάνιση τους, εσείς που διατηρείτε μακροχρόνιο δεσμό ίσως να περάσετε σε ενέργειες δέσμευσης ή συγκατοίκησης. Ελεγχόμενος θα είναι ο ενθουσιασμό σας, εύστοχη η κρίση σας, θα καταφέρετε να πάρετε αποφάσεις ώριμες και υπεύθυνες που η πορεία τους δεν θα σας απογοητεύσει.\nΦίλες μου Τοξότες, μια συζήτηση συναισθηματικού ξεκαθαρίσματος θα σας οδηγήσει σταδιακά σε σταθερό δεσμό. Τολμήστε να κάνετε τις επιθυμίες σας πράξη, οι συνθήκες θα είναι ιδανικές, ο δρόμος για σταθεροποίηση και δέσμευση θα είναι ανοιχτός χωρίς εμπόδια. Η χρονική στιγμή ενδείκνυται για εξομάλυνση σχέσεων και επανένωσης, γι αυτό αξιοποιήστε καταλλήλως τις συναντήσεις που θα υπάρξουν, μην φοβηθείτε να εκδηλώσετε τα πραγματικά σας αισθήματα. Ανοίγεται δίοδος για σταθερό δεσμό, εσείς οι συναισθηματικά μετέωροι θα καταφέρετε να σταθμεύσετε και να πάρετε τις σωστές αποφάσεις.\nΑγαπητες μου Αιγόκεροι, η αστρολογική όψη της ημέρας θα σας φέρει τυχερά ανοίγματα σε θέματα νέων γνωριμιών. Τα γεγονότα θα δημιουργήσουν ευκαιρίες που αυτή τη φορά δεν πρέπει να τις αφήσετε να σας ξεφύγουν. Η πρόταση ενός καινούργιου προσώπου που θα γνωρίσετε θα σας ενθουσιάσει, μη φρενάρετε την αισιοδοξία σας, σας φανερώνω πως η θετική σας απάντηση θα ανοίξει πορεία σταθερής σχέσης. Θερμή θα είναι η στάση σας, κλίμα ηρεμίας και κατανόησης θα υπάρξει στη σχέση σας, με το ταίρι σας θα έχετε ισορροπία και αμοιβαία συγκαταβατικότητα.\nΦίλες μου Υδροχόοι, εσείς οι απογοητευμένοι θα ξανά βρείτε τη χαμένη σας αισιοδοξία, η μέρα σας θα πάρει ευχάριστες διαστάσεις. Η αστρολογική όψη της ημέρας θα τονώσει τον δυναμισμό σας, τερματίζουν οι επιφυλάξεις, θα νιώσετε έτοιμοι να περάσετε σε ουσιαστικές ενέργειες, κάποιοι από εσάς θα κάνετε το βήμα της επανασύνδεσης. Ισορροπημένο, θερμό, και αισθησιακό θα είναι το κλίμα στη καρδιάς σας, η επιλογή σας να μην προκαλέσετε ακραίες καταστάσεις, θα σας βάλει στην ευχάριστη θέση να βιώσετε ήρεμες και ευχάριστες στιγμές. Σήμερα το ταίρι σας θα σας εκδηλώσει αφοσίωση και αγάπη, ανταποκριθείτε αναλόγως.\nΦίλες μου Ιχθείς, καταφθάνει πρόταση επανασύνδεσης που δεν θα σας αφήσει αδιάφορους, θα είναι σωστή η επιλογή σας να ανταποκριθείτε με θετική στάση. Για εσάς τους ελεύθερους θα υπάρξει ενδεχόμενο νέας γνωριμίας, σας δίνω τη συμβουλή να μην απορρίψετε το καινούργιο πρόσωπο που με θερμή διάθεση θα σας πλησιάσει. Κρατήσετε δεχτική στάση θα σας βγει σε καλό, θα σας φέρει άνοιγμα για μελλοντικές εξελίξεις ανοίγοντας προοπτική σταθερής σχέσης. Δείξτε την καλή πλευρά του εαυτού σας, προχωρήσετε με σταθερές κινήσεις.\nΠροηγούμενο άρθρο10 Vintage βρεφικά δωμάτια που σίγουρα θα σας εμπνεύσουν\nΕπόμενο άρθροΔιάβασε τις ημερήσιες αστρολογικές προβλέψεις για το ζώδιο σου (22-6-2019)